EIROPAS CENTRĀLĀS BANKAS PAMATNOSTĀDNE

(2007. gada 26. aprīlis)

Eiropas automatizētā reālā laika bruto norēķinu sistēma (TARGET2)

(ECB/2007/2)

(2007/600/EK)

EIROPAS CENTRĀLĀS BANKAS PADOME,

ņemot vērā Eiropas Kopienas dibināšanas līgumu, un jo īpaši tā 105. panta 2. punkta pirmo un ceturto ievilkumu,

ņemot vērā Eiropas Centrālo banku sistēmas un Eiropas Centrālās bankas Statūtus, un jo īpaši to 3.1. pantu, kā arī 17., 18. un 22. pantu,

tā kā:

Sākot no 2007. gada 19. novembra, TARGET tiks aizstāts ar TARGET2, kam raksturīga vienota tehniskā platforma – Vienotā platforma (SSP – Single Shared Platform). Lai gan TARGET2, līdzīgi kā TARGET, juridiski veidos dažādas maksājumu sistēmas, ECB Padome ir nolēmusi, ka TARGET2 komponentsistēmu noteikumi tiks pēc iespējas vairāk harmonizēti, pieļaujot dažus izņēmumus gadījumos, kad ierobežojumi noteikti nacionālajos tiesību aktos.

IR PIEŅĒMUSI ŠO PAMATNOSTĀDNI.

I NODAĻA

VISPĀRĪGI NOTEIKUMI

1. pants

Priekšmets un piemērošanas joma

1. TARGET2 nodrošina euro maksājumu reālā laika bruto norēķinus, izmantojot centrālo banku naudas līdzekļus. TARGET2 izveido un tā darbojas, pamatojoties uz SSP, ar kuras palīdzību tiek tehniski vienādā veidā iesniegti un apstrādāti maksājumu rīkojumi un saņemti maksājumi.

2. TARGET2 juridiski ir konstruēts kā RTGS sistēmu kopums.

2. pants

Definīcijas

Šajā pamatnostādnē:

dalībnieks (vai tiešais dalībnieks) (participant (or direct participant)) ir iestāde, kas Eurosistēmas CB tur vismaz vienu MM kontu,

adresējama BIC turētājs (addressable BIC holder) ir iestāde: a) kurai ir bankas identifikācijas kods (BIC); b) kura netiek atzīta par netiešo dalībnieku; un c) kura ir tiešā dalībnieka korespondentiestāde vai klients vai tiešā vai netiešā dalībnieka filiāle un var iesniegt maksājuma rīkojumus un saņemt maksājumus TARGET2 komponentsistēmā, izmantojot šo tiešo dalībnieku,

papildsistēma (PS) (ancillary system (AS)) ir EEZ nodibinātas iestādes pārvaldīta sistēma, ko uzrauga un/vai pārrauga kompetentā iestāde, kurā notiek maksājumu un/vai finanšu instrumentu apmaiņa un/vai klīrings un kurā norēķini par izrietošajām monetārajām saistībām notiek, izmantojot TARGET2, saskaņā ar šo pamatnostādni un divpusēju līgumu starp papildsistēmu un jebkuru attiecīgo Eurosistēmas CB,

papildsistēmas interfeiss (PSI) (Ancillary System Interface (ASI)) ir tehniska iekārta, kas PS ļauj izmantot virkni īpašu iepriekš noteiktu pakalpojumu, lai iesniegtu un izpildītu PS maksājuma norādījumus; to var izmantot arī iesaistītā NCB, lai izpildītu skaidras naudas operācijas, kas izriet no skaidras naudas noguldīšanas un izņemšanas,

3. pants

TARGET2 komponentsistēmas

1. Katra Eurosistēmas CB ir tās TARGET2 komponentsistēmas operatore.

2. Katra TARGET2 komponentsistēma ir sistēma, kas par tādu noteikta attiecīgajos nacionālajos tiesību aktos, kuri ievieš Eiropas Parlamenta un Padomes 1998. gada 19. maija Direktīvu 98/26/EK par norēķinu galīgumu maksājumu un vērtspapīru norēķinu sistēmās (2).

3. TARGET2 komponentsistēmas nosaukumā ir vienīgi “TARGET2” un attiecīgās Eurosistēmas CB nosaukums vai saīsinājums vai šīs Eurosistēmas CB dalībvalsts nosaukums. Eiropas Centrālās bankas TARGET2 komponentsistēmu sauc TARGET2 ECB.

4. pants

Neiesaistīto dalībvalstu NCB pievienošanās

Neiesaistīto dalībvalstu NCB var pievienoties TARGET2 tikai tad, ja tās noslēdz līgumu ar Eurosistēmas CB. Šāds līgums nosaka, ka pievienotā CB ievēro šo pamatnostādni, ņemot vērā attiecīgus precizējumus un pārveidojumus, par kuriem panākta savstarpēja vienošanās.

II NODAĻA

PĀRVALDE

5. pants

Pārvaldes līmeņi

1. Neierobežojot Statūtu 8. pantu, TARGET2 vadība balstās uz trīs pārvaldības līmeņu sistēmu. ECB Padomei (1. līmenis), Eurosistēmas CB (2. līmenis) un SSP sniedzējām CB (3. līmenis) paredzētie uzdevumi ir noteikti I pielikumā.

2. ECB Padome atbild par TARGET2 virzību, vadību un kontroli. 1. līmenim noteiktie uzdevumi ir ECB Padomes ekskluzīvā kompetencē. Ar TARGET2 saistītajos jautājumos ECB Padomei padomdevējas statusā palīdz ECBS Maksājumu un norēķinu sistēmu komiteja (MNSK).

3. Saskaņā ar Statūtu 12.1. panta trešo daļu Eurosistēmas CB atbild par 2. līmenim noteiktajiem uzdevumiem, ņemot vērā ECB Padomes noteikto vispārīgo regulējumu. Papildus padomdevējas lomai MNSK veic 2. līmenim noteikto uzdevumu izpildi. Pievienotās CB saistībā ar 2. līmeņa jautājumiem MNSK piedalās bez balsstiesībām. Dalībvalstu NCB, kas nav ne Eurosistēmas CB ne pievienotās CB, 2. līmenī ir vienīgi novērotāja statuss.

4. Eurosistēmas CB organizē uzdevumu izpildi, noslēdzot attiecīgus līgumus. Šādu līgumu ietvaros lēmumu pieņemšana balstās uz vienkāršo vairākumu, un katrai Eurosistēmas CB ir viena balss.

5. Saskaņā ar Statūtu 12.1. panta trešo daļu SSP sniedzējas CB atbild par 3. līmenim noteiktajiem uzdevumiem, ņemot vērā ECB Padomes noteikto vispārīgo regulējumu.

6. SSP sniedzējas CB ar Eurosistēmas CB noslēdz līgumu, kas nosaka pakalpojumus, ko SSP sniedzējas CB sniedz Eurosistēmas CB. Šāds līgums vajadzības gadījumā ietver arī pievienotās CB.

III NODAĻA

TARGET2 DARBĪBA

6. pants

Saskaņotie noteikumi dalībai TARGET2

1. Katra iesaistītā NCB pieņem aktus, ar ko ievieš II pielikumā noteiktos Saskaņotos noteikumus dalībai TARGET2. Vienīgi šie akti regulē attiecības starp iesaistīto NCB un tās dalībniekiem saistībā ar maksājumu apstrādi MM.

2. ECB, ieviešot Saskaņotos noteikumus, pieņem TARGET2-ECB darbības noteikumus, tomēr TARGET2-ECB sniedz pakalpojumus vienīgi klīringa un norēķinu iestādēm, tostarp ārpus EEZ izveidotām iestādēm, ar nosacījumu, ka tās uzrauga kompetentā iestāde un ka to piekļuvi TARGET2-ECB apstiprinājusi ECB Padome.

3. Eurosistēmas CB pieņemtie akti, ar ko ievieš Saskaņotos noteikumus, ir publicējami.

4. Eurosistēmas CB, pamatojoties uz nacionālo tiesību aktu ierobežojumiem, var lūgt noteikt atbrīvojumus no Saskaņoto noteikumu prasībām. ECB Padome šādus lūgumus izskata, katru no tiem izvērtējot atsevišķi, un attiecīgos gadījumos piešķir atbrīvojumu.

5. Ņemot vērā attiecīgo monetāro līgumu, ECB var noteikt nosacījumus to iestāžu dalībai TARGET2, kuras minētas II pielikuma 4. panta 2. punkta e) apakšpunktā.

6. Eurosistēmas CB neļauj iestādei būt netiešajam dalībniekam vai tikt reģistrētai kā adresējama BIC turētājam šo Eurosistēmas CB TARGET2 komponentsistēmā, ja šī iestāde rīkojas, izmantojot tiešo dalībnieku, kas ES dalībvalsts NCB, bet nav Eurosistēmas CB vai pievienotā CB.

7. pants

Dienas kredīts

1. Iesaistītās NCB var piešķirt dienas kredītu ar nosacījumu, ka tas tiek darīts atbilstoši aktiem, ar kuriem ievieš III pielikuma noteikumus par dienas kredīta nodrošināšanu.

2. ECB darījuma partneru dienas kredīta saņemšanas atbilstības kritēriji noteikti 2003. gada 28. janvāra Lēmumā ECB/2003/NP2, ar ko groza Lēmumu ECB/1999/NP3 par Eiropas Centrālās bankas Maksājumu mehānismu. ECB dienas kredīts tiek piešķirts tikai uz attiecīgo dienu, un to nevar pagarināt par kredītu uz nakti.

8. pants

Papildsistēmas

1. Eurosistēmas CB, izmantojot centrālo banku naudas līdzekļus, papildsistēmām sniedz līdzekļu pārveduma pakalpojumus maksājumu modulī vai attiecīgā gadījumā pārejas perioda laikā – vietējos kontos. Šādus pakalpojumus regulē Eurosistēmas CB un attiecīgo papildsistēmu divpusēji līgumi.

2. Divpusējie līgumi ar papildsistēmām, kuras izmanto PSI, atbilst IV pielikumam. Turklāt Eurosistēmas CB nodrošina, ka šādos divpusējos līgumos mutatis mutandis piemēro šādus II pielikuma noteikumus:

8. panta 2.–5. punkts (piemērošanas procedūra), izņemot to, ka papildsistēma atbilst nevis 4. pantā minētajiem piekļuves kritērijiem, bet gan piekļuves kritērijiem, kas noteikti II pielikuma 1. pantā izklāstītajā papildsistēmas definīcijā,

3. Divpusējie līgumi ar papildsistēmām, kuras izmanto DI, atbilst:

9. pants

Izmaksu metodoloģija

1. ECB Padome paredz noteikumus, kurus piemēro SSP finansēšanai. Jebkuru SSP darbības pārpalikumu vai iztrūkumu sadala iesaistītajām NCB saskaņā ar ECB kapitāla parakstīšanas atslēgu, ievērojot Statūtu 29. pantu.

2. ECB Padome nosaka TARGET2 pamatpakalpojumu izmaksu vispārīgo metodoloģiju un cenu struktūru.

10. pants

Drošības noteikumi

1. ECB Padome nosaka drošības politiku un drošības prasības, kā arī SSP un pārejas periodā vietējā konta tehniskās infrastruktūras kontroles mehānismus.

2. Eurosistēmas CB ievēro 1. punktā minētos noteikumus un nodrošina, ka tiem atbilst SSP.

11. pants

Audita noteikumi

Audita novērtējumu veic saskaņā ar principiem un kārtību, kas izklāstīta ECB Padomes ECBS Audita politikā.

IV NODAĻA

PĀREJAS NOTEIKUMI UN NOBEIGUMA NOTEIKUMI

12. pants

Strīdu izšķiršana un piemērojamais likums

1. Ja starp Eurosistēmas CB radies strīds saistībā ar šo pamatnostādni, strīdā iesaistītās puses cenšas strīdu atrisināt saskaņā ar ECBS strīdu izšķiršanas procedūras memorandu.

2. Neskarot 1. punktu, ja strīdu par uzdevumu sadali starp 2. un 3. līmeni nevar izšķirt iesaistītajām pusēm vienojoties, to izšķir ECB Padome.

3. Strīda, kas minēts 1. punktā, gadījumā pušu tiesības un pienākumus galvenokārt nosaka šajā pamatnostādnē paredzētie noteikumi un procedūras. Strīdos par maksājumiem starp TARGET2 komponentsistēmām, papildus piemēro tās dalībvalsts likumus, kurā atrodas maksājuma saņēmēja Eurosistēmas CB mītnes vieta, ja vien tie nav pretrunā šai pamatnostādnei.

13. pants

Migrācija uz SSP

1. Migrācija no pašreizējām TARGET sistēmām uz SSP notiek šādos datumos:

2008. gada 18. februārīNationale Bank van België/Banque Nationale de Belgique, Suomen Pankki, Banque de France, Central Bank and Financial Services Authority of Ireland, De Nederlandsche Bank, Banco de Portugal un Banco de España; un

2008. gada 19. maijā ECB, Bank of Greece un Banca d ’ Italia.

c)

2. Jebkura Eurosistēmas CB, kas neparedzētu apstākļu dēļ uz SSP nav migrējusi līdz 2008. gada 19. maijam, uz SSP migrē līdz 2008. gada 15. septembrim.

14. pants

Stāšanās spēkā un piemērošana

1. Šī pamatnostādne stājas spēkā 2007. gada 30. aprīlī, ņemot vērā 15. pantā paredzētos pārejas noteikumus.

2. Neierobežojot 15. pantu, no 2008. gada 15. septembra ir atceltas Pamatnostādnes ECB/2005/16 un ECB/2006/11.

15. pants

Pārejas noteikumi un citi noteikumi

1. Kontus, ko iesaistītā NCB ārpus MM atvērusi kredītiestādēm un papildsistēmām, regulē šās iesaistītās NCB noteikumi, ņemot vērā šīs pamatnostādnes noteikumus, kas attiecas uz vietējiem kontiem, un citus ECB Padomes lēmumus. Kontus, ko iesaistītā NCB ārpus MM atvērusi iestādēm, kas nav kredītiestādes un papildsistēmas, regulē šās iesaistītās NCB noteikumi.

2. Kamēr Eurosistēmas CB nacionālā RTGS sistēma (vai ECB gadījumā – EMM) nav migrējusi uz SSP un nav sācies tās pārejas periods, attiecībā uz šo Eurosistēmas CB turpina piemērot Pamatnostādni ECB/2005/16. Pēc tam uz šādai Eurosistēmas CB piemēro vienīgi šo pamatnostādni, ņemot vērā 3. un 4. punktu, un attiecībā uz šo Eurosistēmas CB atsauces uz Pamatnostādni ECB/2005/16 uzskata par atsaucēm uz šo pamatnostādni.

3. Pamatnostādnē ECB/2005/16 noteiktās komisijas maksas piemēro visām Eurosistēmas CB līdz 2008. gada 18. maija darbadienas beigām, neņemot vērā, vai tās līdz minētajai dienai ir migrējušas uz SSP. No 2008. gada 19. maija visām Eurosistēmas CB piemēro II pielikuma VI papildinājumā un IV pielikuma 18. punktā noteiktās komisijas maksas.

4. Eurosistēmas CB tiesības un pienākumus attiecībā uz maksājumiem, kas veikti izmantojot starpsavienojumu, kas definēts Pamatnostādnē ECB/2005/16, turpina regulēt Pamatnostādne ECB/2005/16, neņemot vērā, vai nacionālā RTGS sistēma (vai ECB gadījumā – EMM) jau ir migrējusi uz SSP.

5. Neatkarīgi no tā, vai attiecīgās Eurosistēmas CB jau ir migrējušas uz SSP, grūtības vai strīdus, kas rodas starp jebkurām Eurosistēmas CB no 2007. gada 19. novembra līdz 2008. gada 19. maijam risina saskaņā ar 12. pantu.

6. Sava pārejas perioda laikā katra Eurosistēmas CB var turpināt veikt maksājumus un citus darījumus tās vietējos kontos, t. sk.:

c)

7. Pārejas periodam beidzoties, pārtrauc:

c)

8. Nacionālās RTGS sistēmas darbības traucējumu definīciju Pamatnostādnes ECB/2005/16 1. panta 1. punktā aizstāj ar:

9. Pamatnostādnes ECB/2005/16 8. panta 4. punkta b) un c) apakšpunktus aizstāj ar:

TARGET dalībnieki četru nedēļu laikā no darbības traucējumu dienas iesniedz prasības veidlapu (veidlapas) NCB, kurā atrodas RLBN konts, kas debetēts vai kreditēts vai kurš bija jādebetē vai jākreditē (“vietējā NCB”). Vietējās NCB lūgto papildu informāciju un pierādījumus iesniedz divu nedēļu laikā no prasības izteikšanas;

c)

16. pants

Adresāti, ieviešanas pasākumi un gada pārskati

1. Šo pamatnostādni piemēro visām Eurosistēmas CB.

2. Iesaistītās NCB līdz 2007. gada 31. jūlija nosūta ECB pasākumus, ar kuru palīdzību tās gatavojas nodrošināt atbilstību šai pamatnostādnei.

3. ECB sagatavo gada pārskatus, kurus izvērtē ECB Padome, par TARGET2 darbību kopumā.

(1) OV L 18, 23.1.2006., 1. lpp. Pamatnostādnē grozījumi izdarīti ar Pamatnostādni ECB/2006/11 (OV L 221, 12.8.2006., 17. lpp.).

(2) OV L 166, 11.6.1998., 45. lpp.

Kontaktu uzturēšana ar lietotājiem Eiropas līmenī (tikai Eurosistēmas CB atbildība, lai uzturētu lietišķās attiecības ar to klientiem) un lietotāju aktivitāšu ikdienas uzraudzība no uzņēmējdarbības viedokļa (Eurosistēmas CB uzdevums)

Testu tehnisks un operacionāls atbalsts (SSP testu veikšana, ieguldījums ar SSP saistītos testu scenārijos, atbalsts Eurosistēmas CB to SSP testu aktivitātēs)

Konsultāciju saņemšana no 2. līmeņa par SSP atrašanās vietu

II PIELIKUMS

SASKAŅOTIE NOTEIKUMI DALĪBAI TARGET2

I SADAĻA

VISPĀRĪGIE NOTEIKUMI

1. pants Definīcijas Šajos Saskaņotajos noteikumos (tālāk tekstā – Noteikumi) tiek lietotas šādas definīcijas: — adresējamā BIC turētājs (addressable BIC holder) ir iestāde: a) kurai ir bankas identifikācijas kods (BIC); b) kura netiek atzīta par netiešo dalībnieku; un c) kura ir tiešā dalībnieka korespondentiestāde vai klients vai tiešā vai netiešā dalībnieka filiāle un var iesniegt maksājuma rīkojumus un saņemt maksājumus TARGET2 komponentsistēmā, izmantojot šo tiešo dalībnieku, — aizdevuma iespēja uz nakti (marginal lending facility) ir Eurosistēmas pastāvīga iespēja, ko darījuma partneri var izmantot, lai saņemtu no Eurosistēmas CB kredītu uz nakti ar iepriekš noteiktu aizdevumu uz nakti procentu likmi, — aizdevumu uz nakti procentu likme (marginal lending rate) ir procentu likme, kas piemērojama aizdevumiem uz nakti, — AL līgums (AL agreement) ir daudzpusējs apvienotās likviditātes līgums, kas saistībā ar AL režīmu noslēgts starp AL grupas dalībniekiem un to attiecīgajām AL NCB, — AL grupa (AL group) ir grupa, kuru veido AL grupas dalībnieki, kuri lieto AL režīmu, — AL grupas pārvaldnieks (AL group manager) ir AL grupas dalībnieks, ko iecēluši citi AL grupas dalībnieki, lai tas darbadienas laikā pārvalda AL grupai pieejamo likviditāti, — AL grupas dalībnieks (AL group member) ir TARGET2 dalībnieks, kas noslēdzis AL līgumu; — AL režīms (AL mode) ir MM kontos pieejamās likviditātes apvienošana, — AL NCB (AL NCB) ir iesaistītā NCB, kas ir AL līguma dalībniece un kas rīkojas kā to AL grupas dalībnieku darījuma partneris, kuri piedalās šīs NCB TARGET2 komponentsistēmā, — apturēšana (suspension) ir īslaicīga dalībnieka tiesību un pienākumu iesaldēšana uz laiku, ko nosaka [iekļaut CB nosaukumu], — ārkārtas apstākļu modulis (Contingency Module) ir SSP modulis, kas ārkārtas apstākļos ļauj apstrādāt kritiskus un ļoti kritiskus maksājumus, — bankas identifikācijas kods (BIC) (Bank Identifier Code (BIC)) ir kods, kas definēts ISO Standartā Nr. 9362, — Banku direktīva (Banking Directive) ir Eiropas Parlamenta un Padomes 2006. gada 14. jūnija Direktīva 2006/48/EK par kredītiestāžu darbības sākšanu un veikšanu (pārstrādātā versija) (1), — centrālās bankas (CB) (central banks (CBs)) ir Eurosistēmas CB un pievienotās CB, — dalībnieks (vai tiešais dalībnieks) (participant (or 'direct participant')) ir iestāde, kurai [iekļaut CB nosaukumu] atvērts vismaz viens MM konts, — darbadiena (business day) ir diena, kurā TARGET2 ir pieejama maksājuma rīkojumu izpildei, kā tas noteikts V papildinājumā, — daudzadresātu pieeja (multi-addressee access) ir mehānisms, ar kura palīdzību filiāles vai kredītiestādes, kas izveidotas EEZ, var piekļūt attiecīgajai TARGET2 komponentsistēmai, iesniedzot maksājuma rīkojumus šajā komponentsistēmā un/vai saņemot maksājumus no tās; šis mehānisms dod tiesības šīm iestādēm iesniegt maksājuma rīkojumus caur tiešā dalībnieka MM kontu bez šā dalībnieka iesaistīšanas, — dienas kredīts (intraday credit) ir kredīts, kas izsniegts uz laiku, kas nepārsniedz vienu darbadienu, — Eurosistēmas CB (Eurosystem CB) ir ECB vai to dalībvalstu NCB, kuras ieviesušas euro, — filiāle (branch) ir filiāle [iekļaut nacionālā tiesību akta normas, kas īsteno Banku direktīvas 4. panta 3. punktu] izpratnē, — grupa (group) ir: a) kredītiestāžu kopums, kas iekļauts mātesuzņēmuma konsolidētajos finanšu pārskatos, ja mātesuzņēmumam ir pienākums iesniegt konsolidētos finanšu pārskatus atbilstoši 27. Starptautiskajam grāmatvedības standartam (27. SGS), kurš pieņemts saskaņā ar Komisijas Regulu (EK) Nr. 2238/2004 (2), un kas sastāv no: i) mātesuzņēmuma un viena vai vairākiem meitasuzņēmumiem; vai ii) diviem vai vairākiem mātesuzņēmuma meitasuzņēmumiem; b) kredītiestāžu kopums, kas minēts a) apakšpunkta i) vai ii) daļā, kurā mātesuzņēmums neiesniedz konsolidētos finanšu pārskatus saskaņā ar 27. SGS, bet kas varētu atbilst 27. SGS nosacījumiem, kuri pieļautu iekļaušanu konsolidētajos finanšu pārskatos, ja to apliecinājusi tiešā dalībnieka CB vai – AL grupas gadījumā – pārvaldītāja NCB; c) divu vai vairāku kredītiestāžu tīkls: i) kas regulēts ar likumu, nosakot kredītiestādes piederību šādam tīklam; vai ii) kam raksturīgi pašu kredītiestāžu organizēti sadarbības mehānismi (veicinot, atbalstot un pārstāvot tā dalībnieku ekonomiskās intereses) un/vai ekonomiskā solidaritāte, kas ir vairāk nekā parasta sadarbība, kāda mēdz būt starp kredītiestādēm, turklāt šāda sadarbība un solidaritāte atļauta saskaņā ar kredītiestāžu iekšējās kārtības noteikumiem vai statūtiem vai noteikta atsevišķos līgumos; un katrā c) apakšpunktā minētajā gadījumā ECB Padome apstiprinājusi pieteikumu tikt atzītai par grupu, — ieguldījumu sabiedrība (investment firm) ir ieguldījumu sabiedrība [iekļaut nacionālā tiesību akta normas, kas īsteno Eiropas Parlamenta un Padomes 2004. gada 21. aprīļa Direktīvas 2004/39/EK par finanšu instrumentu tirgiem, ar ko grozītas Padomes Direktīvas 85/611/EEK un 93/6/EEK un Eiropas Parlamenta un Padomes Direktīva 2000/12/EK un atcelta Padomes Direktīva 93/22/EEK (3), 4. panta 4. punkta 1. apakšpunktu], izņemot institūcijas, kas minētas [iekļaut nacionālā tiesību akta normas, kas īsteno Direktīvas 2004/39/EK 2. panta 1. punktu], ja attiecīgā ieguldījumu sabiedrība: a) ir licencēta un to uzrauga atzīta kompetentā iestāde, kas par tādu noteikta saskaņā ar Direktīvu 2004/39/EK; un b) ir tiesīga veikt darbības, kas minētas [iekļaut nacionālā tiesību akta normas, kas īsteno Direktīvas 2004/39/EK 1. pielikuma A daļas 2., 3., 6. un 7. punktu], — ievades pozīcija (entry disposition) ir maksājumu apstrādes posms, kura laikā TARGET2 [iekļaut atsauci uz CB/valsti] cenšas izpildīt saskaņā ar 14. pantu akceptētu maksājuma rīkojumu, ievērojot īpašas procedūras, kā tas izklāstīts 20. pantā, — IKM apraides ziņojums (ICM broadcast message) ir informācija, kas caur IKM vienlaikus kļūst pieejama visiem TARGET2 dalībniekiem vai atsevišķai dalībnieku grupai, — informācijas un kontroles modulis (IKM) (Information and Control Module (ICM)) ir SSP modulis, kas ļauj dalībniekiem saņemt tiešsaistes informāciju un dod tiem iespēju iesniegt likviditātes pārveduma rīkojumus, pārvaldīt likviditāti un iniciēt maksājuma rīkojumu dublējumus ārkārtas situācijās, — KKI grupa (CAI group) ir grupa, ko veido TARGET2 dalībnieki, kuri lieto KKI režīmu, — KKI grupas pārvaldnieks (CAI group manager) ir KKI grupas dalībnieks, ko iecēluši citi KKI grupas dalībnieki, lai tas darbadienas laikā pārvalda un sadala KKI grupas ietvaros pieejamo likviditāti, — KKI režīms (CAI mode) ir konta konsolidētās informācijas nodrošināšana saistībā ar MM kontiem, izmantojot informācijas un kontroles moduli (IKM), — kredīta pārveduma rīkojums (credit transfer order) ir maksātāja rīkojums, lai nodrošinātu, ka saņēmējam ir pieejama naudas summa grāmatojuma veidā MM kontā, — kredītiestāde (credit institution) ir kredītiestāde [iekļaut nacionālā tiesību akta normas, kas īsteno banku direktīvas 4. panta 1. punkta a) apakšpunktu un, ja attiecināms, 2. pantu] izpratnē, ko uzrauga kompetentā iestāde, — likviditātes pārveduma rīkojums (liquidity transfer order) ir maksājuma rīkojums, kura galvenais mērķis ir pārvietot likviditāti starp dažādiem viena dalībnieka kontiem vai KKI vai AL grupas ietvaros, — maksājuma rīkojums (payment order) ir kredīta pārveduma rīkojums, likviditātes pārveduma rīkojums vai tiešā debeta rīkojums, — maksājumu modulis (MM) (Payments Module (PM)) ir SSP modulis, kurā notiek TARGET2 dalībnieku maksājumu norēķini MM kontos, — maksātājs (payer) ir TARGET2 dalībnieks, kura MM konts tiks debetēts, izpildot maksājuma rīkojumu, — maksātnespējas procedūras (insolvency proceedings) ir maksātnespējas procedūras Norēķinu galīguma direktīvas 2. panta j) apakšpunkta izpratnē, — MM konts (PM account) ir TARGET2 dalībnieka konts CB MM, kas šim TARGET2 dalībniekam vajadzīgs, lai: a) iesniegtu maksājuma rīkojumus vai saņemtu maksājumus TARGET2; un b) veiktu šādus norēķinus ar šo CB, — neizpildīts maksājuma rīkojums (non-settled payment order) ir maksājuma rīkojums, kas nav izpildīts tajā pašā darbadienā, kad tas akceptēts, — netiešais dalībnieks (indirect participant) ir EEZ izveidota kredītiestāde, kas ar tiešo dalībnieku noslēgusi līgumu par maksājuma rīkojumu iesniegšanu un maksājumu saņemšanu šā tiešā dalībnieka MM kontā un ko TARGET2 komponentsistēma atzīst par netiešo dalībnieku, — Norēķinu galīguma direktīva (Settlement Finality Directive) ir Eiropas Parlamenta un Padomes 1998. gada 19. maija Direktīva 98/26/EK par norēķinu galīgumu maksājumu un vērtspapīru norēķinu sistēmās (4), — papildsistēma (PS) (ancillary system (AS)) ir sistēma, kuru pārvalda iestāde, kas izveidota Eiropas Ekonomikas zonā (EEZ) un ko uzrauga un/vai pārrauga kompetentās iestādes, un kurā notiek maksājumu un/vai finanšu instrumentu apmaiņa un/vai klīrings, un kurā norēķini par izrietošajām naudas saistībām notiek, izmantojot TARGET2, saskaņā ar Pamatnostādni ECB/2007/2 un divpusēju līgumu starp papildsistēmu un attiecīgo CB, — pārvaldītāja NCB (managing NCB) ir tās TARGET2 komponentsistēmas AL NCB, kurā piedalās AL grupas pārvaldnieks, — pieejamā likviditāte (available liquidity) (jeb likviditāte) ir TARGET2 dalībnieka MM konta kredīta bilance un (attiecīgā gadījumā) jebkura dienas kredītlīnija, ko saistībā ar šo kontu piešķīrusi attiecīgā CB, — piespiedu izpildes gadījums (enforcement event) attiecībā uz AL grupas dalībnieku ir: a) jebkurš saistību neizpildes gadījums, kas minēts 34. panta 1. punktā; b) jebkurš cits saistību neizpildes gadījums vai gadījums, kas minēts 34. panta 2. punktā un par kuru [iekļaut CB nosaukumu], ņemot vērā saistību neizpildes gadījuma vai notikuma nopietnību, izlēmusi, ka [iekļaut, ja attiecas: [jārealizē ķīla saskaņā ar 25. panta b) apakšpunktu] [jārealizē nodrošinājums saskaņā ar 25. panta c) apakšpunktu] un] jāuzsāk prasījumu ieskaits saskaņā ar 26. pantu; vai c) jebkurš lēmums apturēt vai izbeigt pieeju dienas kredītam, — pievienotā CB (connected CB) ir nacionālā centrālā banka (NCB), kas nav Eurosistēmas CB un kas ir pievienota TARGET2 saskaņā ar īpašu līgumu, — publiskā sektora struktūras (public sector body) ir valsts sektora iestādes (valsts sektora definīcija sniegta Padomes 1993. gada 13. decembra Regulas (EK) Nr. 3603/93, ar ko precizē definīcijas, lai piemērotu Līguma (5) 104. pantā un 104.b panta 1. punktā minētos aizliegumus (tagad 101. pants un 103. panta 1. punkts), 3. pantā), — rīkotājdalībnieks (instructing participant) ir TARGET2 dalībnieks, kas iniciējis maksājuma rīkojumu, — saistību neizpildes gadījums (event of default) ir jebkurš pastāvošs vai nākotnē iespējams gadījums, kura iestāšanās var apdraudēt to dalībnieka saistību izpildi, kas paredzētas Noteikumos vai jebkuros citos noteikumos, kuri piemērojami attiecībām starp šo dalībnieku un [iekļaut CB nosaukumu] vai jebkuru citu CB, t. sk.: a) ja dalībnieks vairs nepilda 4. pantā noteiktos piekļuves nosacījumus vai 8. panta 1) punkta a) apakšpunkta i) apakšpunktā noteiktās prasības; b) ja uzsākta dalībnieka maksātnespējas procedūra; c) ja iesniegts pieteikums saistībā ar procedūru, kas minēta b) apakšpunktā; d) ja dalībnieks izdevis rakstisku deklarāciju par to, ka tas nespēj pilnībā vai daļēji samaksāt savus parādus vai pildīt savus pienākumus saistībā ar dienas kredītu; e) ja dalībnieks brīvprātīgi noslēdzis vispārēju līgumu vai vienošanos ar saviem kreditoriem; f) ja dalībnieks ir maksātnespējīgs vai pēc dalībnieka CB domām var tikt uzskatīts par maksātnespējīgu vai tādu, kas nespēj samaksāt savus parādus; g) ja dalībnieka kredīta atlikums MM kontā vai visa vai būtiska dalībnieka aktīvu daļa ir pakļauta rīkojumam par līdzekļu iesaldēšanu, aresta uzlikšanu, apķīlāšanu vai jebkādai citai procedūrai, lai aizsargātu publiskās intereses vai dalībnieka kreditoru tiesības; h) ja apturēta vai izbeigta dalībnieka piedalīšanās citā TARGET2 komponentsistēmā un/vai papildsistēmā; i) ja jebkurš būtisks paziņojums vai pirmslīguma paziņojums, kuru sniedzis dalībnieks vai kuru saskaņā ar piemērojamiem tiesību aktiem var uzskatīt par tādu, ko sniedzis dalībnieks, ir nepatiess vai nepilnīgs; j) ja cedēti visi dalībnieka aktīvi vai nozīmīga to daļa, — saņēmējs (payee) ir TARGET2 dalībnieks, kura MM konts tiks kreditēts, izpildot maksājuma rīkojumu, — SSP sniedzējas CB (SSP-providing CBs) ir Deutsche Bundesbank, Banque de France un Banca d'Italia – nacionālās centrālās bankas, kas Eurosistēmas vajadzībām izveido SSP un ir tās operatores, — statisko datu apkopošanas veidlapa (static data collection form) ir veidlapa, ko sagatavojusi [iekļaut CB nosaukumu], lai reģistrētu TARGET2 [iekļaut atsauci uz CB/valsti] pakalpojumu saņemšanas kandidātus, kā arī jebkuras pārmaiņas saistībā ar šādu pakalpojumu sniegšanu, — TARGET2 (TARGET2) ir visu CB TARGET2 komponensistēmu kopums, — TARGET2 dalībnieks (TARGET2 participant) ir jebkurš TARGET2 komponentsistēmas dalībnieks, — TARGET2 [iekļaut atsauci uz CB/valsti] (TARGET2 [insert CB/country reference]) ir [iekļaut CB nosaukumu] TARGET2 komponentsistēma, — TARGET2 komponentsistēma (TARGET2 component system) ir jebkura CB reālā laika bruto norēķinu (RTGS) sistēma, kas ir TARGET2 sastāvdaļa, — TARGET2 SLG (TARGET2 CUG) ir tīkla pakalpojumu sniedzēja klientu kopums, kas apvienoti grupā, lai, izmantojot piekļuvi MM, saņemtu attiecīgus tīkla pakalpojumu sniedzēja pakalpojumus un produktus, — TARGET2 tehniskā kļūda (technical malfunction of TARGET2) ir jebkāds šķērslis, bojājums vai kļūda tehniskajā infrastruktūrā un/vai datorsistēmās, ko lieto TARGET2 [iekļaut atsauci uz CB/valsti], vai jebkurš cits apstāklis, kas liedz tajā pašā dienā izpildīt un pabeigt maksājumu tās pašas dienas apstrādi TARGET2 [iekļaut atsauci uz CB/valsti] vai pārejas periodā maksājumus no nacionālajām RTGS sistēmām, kuras vēl nav pārgājušas uz TARGET2, un maksājumus no TARGET2 uz šīm sistēmām, — tiesībspējas atzinums (capacity opinion) ir atzinums par konkrētu dalībnieku, kas ietver vērtējumu par dalībnieka tiesībspēju uzņemties un izpildīt Noteikumos paredzētās saistības, — tiešā debeta pilnvarojums (direct debit authorisation) ir tāds maksātāja vispārējs rīkojums maksātāja CB, kas dod tiesības un uzliek pienākumu šai CB debetēt maksātāja kontu, saņemot tiešā debeta rīkojumu no saņēmēja, — tiešā debeta rīkojums (direct debit instruction) ir saņēmēja rīkojums, ko tas iesniedzis savai CB un saskaņā ar kuru maksātāja CB, pamatojoties uz tiešā debeta pilnvarojumu, debetē maksātāja kontu par summu, kāda minēta rīkojumā, — tīkla pakalpojumu sniedzējs (network service provider) ir ECB Padomes apstiprināts uzņēmums, kas nodrošina datorizētus tīkla savienojumus, lai TARGET2 iesniegtu maksājuma ziņojumus, — vienotā platforma (SSP) (Single Shared Platform (SSP)) ir vienota tehniskās platformas infrastruktūra, ko nodrošina SSP sniedzējas CB, — vietējais konts (home account) ir konts, ko CB ārpus MM atvērusi iestādei, kurai ir tiesības kļūt par netiešo dalībnieku.

2. pants

Papildinājumi

1. Noteikumu neatņemama sastāvdaļa ir šādi papildinājumi.

I papildinājums. Tehniskās specifikācijas maksājuma rīkojumu apstrādei

II papildinājums. TARGET2 kompensācijas shēma

III papildinājums. Norādījumi attiecībā uz tiesībspējas un valstu atzinumiem

IV papildinājums. Darbības nepārtrauktības un ārkārtas apstākļu procedūras

V papildinājums. Darbības grafiks

VI papildinājums. Komisijas maksas un to uzlikšana

VII papildinājums. Apvienotās likviditātes līgums

2. Pretrunu vai neatbilstību gadījumā starp Noteikumiem un jebkuru papildinājumu Noteikumiem ir prioritāte.

3. pants

Vispārējs TARGET2 [iekļaut atsauci uz CB/valsti] un TARGET2 apraksts

1. TARGET2 nodrošina euro maksājumu reālā laika bruto norēķinus, izmantojot centrālo banku naudas līdzekļus.

2. Šādi maksājuma rīkojumi tiek apstrādāti TARGET2 [iekļaut atsauci uz CB/valsti]:

a) maksājuma rīkojumi, kas tieši izriet no Eurosistēmas monetārās politikas operācijām vai tiek sagatavoti saistībā ar to;

b) to valūtas maiņas operāciju euro posma norēķini, kurās iesaistīta Eurosistēma;

c) euro norēķini, kas izriet no darījumiem liela apjoma pārrobežu mijieskaita sistēmās;

d) euro norēķini, kas izriet no darījumiem sistēmiski nozīmīgās neliela apjoma maksājumu sistēmās; un

e) jebkuri citi euro maksājuma rīkojumi, kas adresēti TARGET2 dalībniekiem.

3. TARGET2 izveidota un darbojas uz SSP pamata. Eurosistēma nosaka SSP tehnisko konfigurāciju un pazīmes. SSP sniedzējas CB saskaņā ar atsevišķiem nolīgumiem nodrošina SSP pakalpojumus Eurosistēmas CB vajadzībām.

4. Saskaņā ar Noteikumiem pakalpojumu sniedzējs ir [iekļaut CB nosaukumu]. SSP sniedzējas CB darbība un bezdarbība uzskatāma par [iekļaut CB nosaukumu] darbību un bezdarbību, par ko tā uzņemas atbildību saskaņā ar Noteikumu 31. pantu. Dalība saskaņā ar Noteikumiem neveido līgumiskas attiecības starp dalībniekiem un SSP sniedzējām CB, ja tās darbojas kā SSP sniedzējas CB. Rīkojumi, ziņojumi vai informācija, ko dalībnieks saņem no SSP vai sūta SSP saistībā ar pakalpojumiem, kuri sniegti saskaņā ar Noteikumiem, uzskatāmi par rīkojumiem, ziņojumiem vai informāciju, kas saņemta no [iekļaut CB nosaukumu] vai tai nosūtīta.

5. TARGET2 juridiski veidota kā maksājumu sistēmu kopums, kas sastāv no visām TARGET2 komponentsistēmām, kuras par sistēmām atzītas nacionālajos tiesību aktos, kas īsteno Norēķinu galīguma direktīvu. TARGET2 [iekļaut atsauci uz CB/valsti] atzīta par sistēmu saskaņā ar [iekļaut attiecīgo tiesību normu, kas īsteno Norēķinu galīguma direktīvu].

6. Dalība TARGET2 stājas spēkā ar dalību TARGET2 komponentsistēmā. Šie Noteikumi nosaka TARGET2 [iekļaut atsauci uz CB/valsti] dalībnieku un [iekļaut CB nosaukumu] savstarpējās tiesības un pienākumus. Noteikumi par maksājuma rīkojumu apstrādi (IV sadaļa) attiecas uz visiem TARGET2 dalībnieku iesniegtajiem maksājuma rīkojumiem vai saņemtajiem maksājumiem.

II SADAĻA

DALĪBA

4. pants

Piekļuves nosacījumi

1. Šādām iestādēm ir tiesības uz tiešu dalību TARGET2 [iekļaut atsauci uz CB/valsti]:

a) kredītiestādēm, kas izveidotas EEZ, t.sk., ja tās darbojas, izmantojot filiāli, kas nodibināta EEZ;

b) kredītiestādēm, kas izveidotas ārpus EEZ, taču tās darbojas, izmantojot filiāli, kas nodibināta EEZ; un

c) ES dalībvalstu NCB un ECB.

2. [Iekļaut CB nosaukumu] pēc saviem ieskatiem var atzīt par tiešiem dalībniekiem arī šādas iestādes:

a) dalībvalstu centrālo vai reģionālo valdību finanšu departamentus, kuri darbojas naudas tirgos;

b) dalībvalstu publiskā sektora struktūras, kuras pilnvarotas turēt klientu kontus;

c) ieguldījumu sabiedrības, kuras izveidotas EEZ;

d) organizācijas, kuras nodrošina klīringa un norēķinu pakalpojumus un kuras izveidotas EEZ un pakļautas kompetentu iestāžu pārraudzībai;

e) kredītiestādes vai jebkuras tāda veida iestādes, kas minētas a)–d) apakšpunktā, ja abos gadījumos tās izveidotas valstī, ar ko Eiropas Kopiena noslēgusi monetāro nolīgumu, ļaujot jebkurai šādai iestādei piekļūt Eiropas Kopienas maksājumu sistēmām saskaņā ar monetārā nolīguma noteikumiem, un ja attiecīgais valstī piemērojamais tiesiskais režīms ir līdzvērtīgs attiecīgajiem Kopienas tiesību aktiem.

3. Elektroniskās naudas iestādes [iekļaut nacionālo tiesību aktu normas, kas īsteno Eiropas Parlamenta un Padomes 2000. gada 18. septembra Direktīvas 2000/46/EK par elektroniskās naudas iestāžu darbības sākšanu, veikšanu un konsultatīvu uzraudzību (6) 1. panta 3. punkta a) apakšpunktu] izpratnē nav tiesīgas piedalīties TARGET2 [iekļaut atsauci uz CB/valsti].

5. pants

Tiešie dalībnieki

1. TARGET2 [iekļaut atsauci uz CB/valsti] tiešajiem dalībniekiem jāatbilst 8. panta 1. un 2. punkta prasībām. Tiešajiem dalībniekiem jābūt vismaz vienam MM kontam [iekļaut CB nosaukumu].

2. Tiešie dalībnieki var noteikt adresējamā BIC turētājus neatkarīgi no tā, kur tie izveidoti.

3. Tiešie dalībnieki var noteikt iestādes kā netiešos dalībniekus, ja vien tiek izpildīti 6. pantā minētie noteikumi.

4. Daudzadresātu pieeju, izmantojot filiāles, var nodrošināt šādi:

a) kredītiestāde 4. panta 1. punkta a) vai b) apakšpunkta izpratnē, kas atzīta par tiešo dalībnieku, var piešķirt pieeju savam MM kontam vienai vai vairākām savām filiālēm, kuras izveidotas EEZ, lai tās tieši varētu iesniegt maksājuma rīkojumus un/vai saņemt maksājumus, attiecīgi informējot par to [iekļaut CB nosaukumu];

b) ja kredītiestādes filiāle atzīta par tiešo dalībnieku, citām šīs pašas juridiskās personas filiālēm un/vai tās galvenajam birojam, kas izveidoti EEZ, var būt pieeja filiāles MM kontam, ja vien tā par to informējusi [iekļaut CB nosaukumu].

6. pants

Netiešie dalībnieki

1. Kredītiestādes, kuras izveidotas EEZ, var noslēgt līgumu ar vienu tiešo dalībnieku, kas ir vai nu kredītiestāde 4. panta 1. punkta a) vai b) apakšpunkta izpratnē, vai arī CB, lai iesniegtu maksājuma rīkojumus un/vai saņemtu maksājumus un izpildītu tos, izmantojot šā tiešā dalībnieka MM kontu. TARGET2 [iekļaut atsauci uz CB/valsti] atzīst netiešos dalībniekus, reģistrējot šādu netiešo dalību TARGET2 direktorijā, kas aprakstīta 9. pantā.

2. Ja tiešais dalībnieks, kas ir kredītiestāde 4. panta 1. punkta a) vai b) apakšpunkta izpratnē, un netiešais dalībnieks ir vienā grupā, tiešais dalībnieks var pilnvarot netiešo dalībnieku tieši lietot tiešā dalībnieka MM kontu, lai tas, grupas ietvaros izmantojot daudzadresātu pieeju, varētu iesniegt maksājuma rīkojumus un/vai saņemt maksājumus.

7. pants

Tiešā dalībnieka atbildība

1. Lai novērstu neskaidrības, uzskatāms, ka tiešais dalībnieks iesniedz tos maksājuma rīkojumus un saņem tos maksājumus, ko attiecīgi iesniedz un saņem netiešais dalībnieks saskaņā ar 6. pantu un filiāles saskaņā ar 5. panta 4. punktu.

2. Šādi maksājuma rīkojumi ir saistoši tiešajam dalībniekam neatkarīgi no tā, kādas līgumiskās vai citas vienošanās ir starp šo dalībnieku un 1. pantā minētajām iestādēm, un neatkarīgi no tā, vai šīs vienošanās tiek pildītas.

8. pants

Pieteikšanās procedūra

1. Lai pievienotos TARGET2 [iekļaut atsauci uz CB/valsti], dalībnieka kandidāti:

a) izpilda šādas tehniskās prasības: i) instalē, administrē, apkalpo un pārrauga, kā arī nodrošina tās IT infrastruktūras drošību, kas nepieciešama, lai pievienotos TARGET2 [iekļaut atsauci uz CB/valsti] un iesniegtu tai maksājuma rīkojumus. Lai to izpildītu, dalībnieka kandidāti var piesaistīt trešās personas, tomēr paliekot pilnībā atbildīgi. Dalībnieka kandidātiem jānoslēdz nolīgums ar tīkla pakalpojumu sniedzēju, lai iegūtu vajadzīgos savienojumus un pieslēgumus saskaņā ar I papildinājuma tehnisko specifikāciju; un ii) nokārto testus, ko prasa [iekļaut CB nosaukumu]; un

b) izpilda šādas juridiskās prasības: i) sniedz tiesībspējas atzinumu tādā veidā, kāds noteikts III papildinājumā, izņemot gadījumus, ja [iekļaut CB nosaukumu] citā kontekstā jau saņēmusi šādā tiesībspējas atzinumā sniedzamo informāciju un paziņojumus; un ii) par 4. panta 1. punkta b) apakšpunktā minētajām iestādēm sniedz valsts atzinumu tādā veidā, kāds noteikts III papildinājumā, izņemot gadījumus, ja [iekļaut CB nosaukumu] citā kontekstā jau saņēmusi šādā valsts atzinumā sniedzamo informāciju un paziņojumus.

2. Kandidāti rakstiski piesakās [iekļaut CB nosaukumu], pievienojot vismaz šādus dokumentus/informāciju:

a) aizpildītu statisko datu apkopošanas veidlapu, ko sagatavojusi [iekļaut CB nosaukumu];

b) tiesībspējas atzinumu, ja to pieprasa [iekļaut CB nosaukumu]; un

c) valsts atzinumu, ja to pieprasa [iekļaut CB nosaukumu].

3. [Iekļaut CB nosaukumu] var pieprasīt arī jebkādu papildu informāciju, ko tā uzskata par nepieciešamu, lai izlemtu jautājumu par dalības pieteikumu.

4. [Iekļaut CB nosaukumu] noraida dalības pieteikumu, ja:

a) nav izpildīti 4. pantā minētie piekļuves nosacījumi;

b) nav izpildīta viena vai vairākas 1. punktā minētās dalības prasības; un/vai

c) [iekļaut CB nosaukumu] vērtējumā šāda dalība apdraudētu vispārējo TARGET2 [iekļaut atsauci uz CB/valsti] vai jebkuras citas TARGET2 komponentsistēmas stabilitāti un drošību vai [iekļaut CB nosaukumu] to uzdevumu izpildi, kas noteikti [iekļaut attiecīgo nacionālo tiesību aktu] un Eiropas Centrālo banku sistēmas un Eiropas Centrālās bankas Statūtos.

5. [Iekļaut CB nosaukumu] paziņo dalībnieka kandidātam savu lēmumu par dalības pieteikumu viena mēneša laikā no dienas, kad [iekļaut CB nosaukumu] saņēmusi dalības pieteikumu. Ja [iekļaut CB nosaukumu] pieprasa papildu informāciju saskaņā ar 3. punktu, lēmums jāpaziņo viena mēneša laikā no dienas, kad [iekļaut CB nosaukumu] saņēmusi šo informāciju no kandidāta. Katrā atteikuma lēmumā jāmin atteikuma iemesli.

9. pants

TARGET2 direktorijs

1. TARGET2 direktorijs ir BIC datubāze, ko izmanto, lai maršrutētu maksājumu rīkojumus, kas adresēti:

a) TARGET2 dalībniekiem un to filiālēm ar daudzadresātu pieeju;

b) TARGET2 netiešajiem dalībniekiem, ieskaitot netiešos dalībniekus ar daudzadresātu pieeju; un

c) TARGET2 adresējamā BIC turētājiem.

To aktualizē katru nedēļu.

2. Ja vien dalībnieks nav lūdzis rīkoties citādi, BIC tiek publiskots TARGET2 direktorijā.

3. Dalībnieki var nodot TARGET2 direktoriju tikai savām filiālēm un iestādēm ar daudzadresātu pieeju.

4. Iestādes, kuras minētas 1. punkta b) un c) apakšpunktā, lieto savu BIC tikai attiecībā uz vienu tiešo dalībnieku.

III SADAĻA

PUŠU PIENĀKUMI

10. pants

Iekļaut CB nosaukumu un dalībnieku pienākumi

1. [Iekļaut CB nosaukumu] piedāvā pakalpojumus, kuri aprakstīti IV sadaļā. Ja vien Noteikumos vai normatīvos aktos nav noteikts citādi [iekļaut CB nosaukumu], izmanto visus tās rīcībā esošos saprātīgos līdzekļus, lai pildītu savus pienākumus saskaņā ar Noteikumiem, negarantējot rezultātu.

2. Dalībnieki maksā [iekļaut CB nosaukumu] komisijas maksas, kas noteiktas VI papildinājumā.

3. Dalībnieki nodrošina, ka tie darbadienās ir pieslēgti TARGET2 [iekļaut atsauci uz CB/valsti] saskaņā ar V papildinājumā noteikto darbības grafiku.

4. Dalībnieks ziņo un apliecina [iekļaut CB nosaukumu], ka, pildot savus pienākumus saskaņā ar Noteikumiem, netiek pārkāpts neviens normatīvais vai administratīvais akts, kas uz to attiecas, un neviens nolīgums, kas tam saistošs.

11. pants

Sadarbība un informācijas apmaiņa

1. Pildot savus pienākumus un izmantojot savas tiesības saskaņā ar Noteikumiem, [iekļaut CB nosaukumu] un dalībnieki cieši sadarbojas, lai nodrošinātu TARGET2 [iekļaut atsauci uz CB/valsti] stabilitāti un drošību. Tie nodrošina cits citu ar jebkādu informāciju vai dokumentiem, kas saistīti ar attiecīgo pienākumu izpildi un tiesību izmantošanu saskaņā ar Noteikumiem, neskarot pienākumu saglabāt bankas noslēpumu.

2. [Iekļaut CB nosaukumu] izveido un uztur sistēmas atbalsta nodaļu, lai palīdzētu dalībniekiem grūtībās, kas radušās saistībā ar sistēmas darbību.

3. TARGET2 Informācijas sistēmā (T2IS) jābūt pieejamai aktualizētai informācijai par SSP operacionālo statusu. T2IS var lietot, lai iegūtu informāciju par jebkuriem notikumiem, kas ietekmē normālu TARGET2 darbību.

4. [Iekļaut CB nosaukumu] var sūtīt dalībniekiem ziņojumus IKM apraides veidā vai izmantojot jebkādus citus sazināšanās līdzekļus.

5. Dalībniekiem ir pienākums laikus aktualizēt esošās statisko datu apkopošanas veidlapas, kā arī laikus iesniegt [iekļaut CB nosaukumu] jaunas statisko datu apkopošanas veidlapas. Dalībniekiem ir pienākums apliecināt tās informācijas pareizību, kas uz tiem attiecas un ko [iekļaut CB nosaukumu] ievadījusi TARGET2 [iekļaut atsauci uz CB/valsti].

6. [Iekļaut CB nosaukumu] uzskatāma par pilnvarotu nodot SSP sniedzējām CB jebkuru informāciju, kas attiecas uz dalībniekiem un kas SSP sniedzējām CB varētu būt vajadzīga pakalpojumu administratora pienākumu izpildei saskaņā ar līgumu, kas noslēgts ar tīkla pakalpojumu sniedzēju.

7. Dalībnieki informē [iekļaut CB nosaukumu] par jebkurām pārmaiņām to tiesībspējā un jebkurām citām tiesību aktu pārmaiņām, kas ietekmē jautājumus, kuri saistībā ar tiem apskatīti valsts atzinumā.

8. Dalībnieki informē [iekļaut CB nosaukumu] par:

a) jebkuru jaunu netiešo dalībnieku, adresējamā BIC turētāju vai iestādi ar daudzadresātu pieeju, ko tie reģistrē; un

b) jebkādām pārmaiņām saistībā ar iestādēm, kuras minētas a) punktā.

9. Dalībnieki nekavējoties informē [iekļaut CB nosaukumu], ja attiecībā uz tiem iestājas saistību neizpildes gadījums.

IV SADAĻA

MM KONTU PĀRVALDĪŠANA UN MAKSĀJUMA RĪKOJUMU APSTRĀDE

12. pants

MM kontu atvēršana un pārvaldīšana

1. [Iekļaut CB nosaukumu] katram dalībniekam atver vismaz vienu MM kontu un attiecīgā gadījumā – arī subkontus – un apkalpo tos.

2. [Iekļaut, ja attiecas: MM kontos nav atļauts debeta atlikums].

3. [Iekļaut, ja attiecas: Darbadienas sākumā un beigās MM kontu atlikums ir nulle. Uzskatāms, ka dalībnieki devuši rīkojumu [iekļaut CB nosaukumu] darbadienas beigās pārvest jebkuru atlikumu uz dalībnieka norādītu kontu].

4. [Iekļaut, ja attiecas: Nākamās darbadienas sākumā šo atlikumu pārved atpakaļ uz dalībnieka MM kontu].

5. Par MM kontiem un subkontiem nemaksā procentus, izņemot gadījumus, ja tos izmanto obligāto rezervju turēšanai. Šādos gadījumos atlīdzību par obligāto rezervju turējumu aprēķina un izmaksā saskaņā ar Padomes 1998. gada 23. novembra Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka, (7) un 2003. gada 12. septembra Regulu ECB/2003/9 par obligāto rezervju piemērošanu (8).

6. Papildus maksājuma rīkojumu izpildei Maksājumu modulī MM kontu var lietot, lai saskaņā ar [iekļaut CB nosaukumu] noteikumiem izpildītu maksājuma rīkojumus uz vietējiem kontiem vai no tiem.

7. Dalībnieki izmanto IKM, lai iegūtu informāciju par savu likviditātes pozīciju. [Iekļaut CB nosaukumu] katru dienu nodrošina kontu izrakstu katram dalībniekam, kas izvēlējies saņemt šādu pakalpojumu.

13. pants

Maksājuma rīkojumu veidi

TARGET2 šādi rīkojumi ir maksājuma rīkojumi:

a) kredīta pārveduma rīkojumi;

b) tiešā debeta rīkojumi, kas sagatavoti saskaņā ar tiešā debeta pilnvarojumu; un

c) likviditātes pārveduma rīkojumi.

14. pants

Maksājuma rīkojumu akceptēšana un noraidīšana

1. Dalībnieku iesniegtos maksājuma rīkojumus par [iekļaut CB nosaukumu] akceptētiem maksājuma rīkojumiem uzskata tad, ja:

a) maksājuma ziņojums atbilst noteikumiem, ko izstrādājis tīkla pakalpojumu sniedzējs;

b) maksājuma ziņojums atbilst TARGET2 [iekļaut atsauci uz CB/valsti] noformēšanas noteikumiem un nosacījumiem, t. sk. iztur divkāršā ieraksta pārbaudi, kas aprakstīta I papildinājumā; un

c) saņemta dalībnieka CB nepārprotama piekrišana gadījumos, ja šis maksātājs vai saņēmējs ir bloķēts.

2. [Iekļaut CB nosaukumu] nekavējoties noraida jebkuru maksājuma rīkojumu, kas neatbilst 1. punktā minētajiem nosacījumiem. [Iekļaut CB nosaukumu] saskaņā ar I papildinājumu informē dalībnieku par jebkuru maksājuma rīkojuma noraidījumu.

15. pants

Prioritātes noteikumi

1. Rīkotājdalībnieki katru maksājuma rīkojumu norāda kā vienu no šādiem rīkojumiem:

a) parasts maksājuma rīkojums (2. prioritātes grupa);

b) steidzams maksājuma rīkojums (1. prioritātes grupa);

c) īpaši steidzams maksājuma rīkojums (0. prioritātes grupa).

Ja maksājuma rīkojums neietver norādi uz prioritāti, tas tiek uzskatīts par parastu maksājuma rīkojumu.

2. Maksājuma rīkojumu kā īpaši steidzamu var norādīt:

a) centrālās bankas; un

b) dalībnieki gadījumos, ja veicami maksājumi uz CLS International Bank un no tās, un likviditātes pārvedumi par labu papildsistēmām.

Visi maksājuma norādījumi, ko papildsistēma iesniegusi, izmantojot Papildsistēmas interfeisu, lai debetētu vai kreditētu dalībnieku MM kontus, uzskatāmi par īpaši steidzamiem maksājuma rīkojumiem.

3. Maksātājs var mainīt steidzamu un parastu maksājuma rīkojumu prioritātes līmeni, izmantojot IKM, tam stājoties spēkā nekavējoties. Nav iespējams mainīt īpaši steidzamu maksājuma rīkojumu prioritātes līmeni.

16. pants

Likviditātes limiti

1. Dalībnieks var ierobežot pieejamās likviditātes izlietošanu maksājuma rīkojumiem attiecībā uz citiem TARGET2 dalībniekiem, izņemot jebkuru CB, nosakot divpusējus vai daudzpusējus limitus. Šādus limitus var noteikt tikai attiecībā uz parastiem maksājuma rīkojumiem.

2. Limitus var noteikt visa AL grupa, vai arī tie var tikt noteikti saistībā ar visu AL grupu. Limiti nevar tikt noteikti attiecībā uz AL grupas dalībnieka vienu MM kontu, vai arī tos nevar noteikt AL grupas dalībnieki viens attiecībā pret otru.

3. Nosakot divpusēju limitu, dalībnieks dod rīkojumu [iekļaut CB nosaukumu], ka akceptēts maksājuma rīkojums nav jāizpilda, ja šā dalībnieka nosūtīto parasto maksājuma rīkojumu uz cita TARGET2 dalībnieka kontu summa, no kuras atņemta visu no šā otra TARGET2 dalībnieka MM konta saņemto steidzamo un parasto maksājumu summa, pārsniedz šo divpusējo limitu.

4. Dalībnieks var noteikt daudzpusēju limitu jebkurām attiecībām, kas nav pakļautas divpusējam limitam. Daudzpusēju limitu var noteikt tikai tad, ja dalībnieks ir noteicis vismaz vienu divpusēju limitu. Ja dalībnieks nosaka daudzpusēju limitu, tas dod rīkojumu [iekļaut CB nosaukumu], ka akceptēts maksājuma rīkojums nav jāizpilda, ja šā dalībnieka nosūtīto parasto maksājuma rīkojumu uz visiem to TARGET2 dalībnieku MM kontiem, attiecībā uz kuriem nav noteikts divpusējs limits, summa, no kuras atņemta visu no šiem citiem MM kontiem saņemto steidzamo un parasto maksājumu summa, pārsniedz šo daudzpusējo limitu.

5. Minimālā jebkura šāda limita summa ir 1 milj. euro. Divpusējs vai daudzpusējs limits nulles apjomā uzskatāms par tādu, kas nav noteikts. Limiti no nulles līdz 1 milj. euro nav iespējami.

6. Limitus var mainīt reālā laikā, izmantojot IKM, tiem stājoties spēkā nekavējoties vai ar nākamo darbadienu. Ja limits tiek mainīts uz nulli, to nevar mainīt atkal tajā pašā darbadienā. No jauna noteikti divpusēji un daudzpusēji limiti ir spēkā tikai ar nākamo darbadienu.

17. pants

Likviditātes rezervēšanas iespējas

1. Dalībnieki, izmantojot IKM, var rezervēt likviditāti īpaši steidzamiem vai steidzamiem maksājuma rīkojumiem.

2. AL grupas pārvaldnieks var rezervēt likviditāti tikai visai AL grupai. Likviditāti nevar rezervēt atsevišķiem AL grupas kontiem.

3. Prasot rezervēt noteiktu likviditātes apjomu īpaši steidzamiem maksājuma rīkojumiem, dalībnieks dod rīkojumu [iekļaut CB nosaukumu] izpildīt steidzamus un parastus maksājuma rīkojumus tikai tad, ja likviditāte ir pieejama pēc īpaši steidzamiem maksājuma rīkojumiem rezervētās summas atskaitīšanas.

4. Prasot rezervēt noteiktu likviditātes apjomu steidzamiem maksājuma rīkojumiem, dalībnieks norīko [iekļaut CB nosaukumu] izpildīt parastus maksājuma rīkojumus tikai tad, ja likviditāte ir pieejama pēc steidzamiem un īpaši steidzamiem maksājuma rīkojumiem rezervētās summas atskaitīšanas.

5. Pēc tam, kad saņemts rezervēšanas pieprasījums, [iekļaut CB nosaukumu] pārbauda, vai dalībnieka MM kontā pieejamā likviditāte ir pietiekama, lai veiktu rezervēšanu. Ja tā nav pietiekama, tiek rezervēta tikai MM kontā pieejamā likviditāte. Atlikušās pieprasītās likviditātes rezervēšana netiek automātiski veikta vēlāk arī tad, ja dalībnieka MM kontā pieejamās likviditātes apjoms sasniedz sākotnējā rezervēšanas pieprasījuma apjomu.

6. Likviditātes rezervēšanas apjomu var mainīt. Dalībnieki var veikt pieprasījumu, izmantojot IKM, rezervēt jaunus apjomus, tam stājoties spēkā nekavējoties vai ar nākamo darbadienu.

18. pants

Iepriekš noteikti norēķinu laiki

1. Rīkotājdalībnieki var iepriekš noteikt maksājuma rīkojumu izpildes laiku darbadienas ietvaros, izmantojot Agrākā debeta laika indikatoru vai Vēlākā debeta laika indikatoru.

2. Ja izmanto Agrākā debeta laika indikatoru, akceptēto maksājuma rīkojumu uzglabā un reģistrē ievades pozīcijā tikai iepriekš noteiktajā laikā.

3. Ja tiek izmantots Vēlākā debeta laika indikators, akceptēto maksājuma rīkojumu noraida kā neizpildītu, ja to nevar izpildīt līdz noteiktajam debeta laikam. Rīkotājdalībniekam 15 minūtes pirms noteiktā debeta laika, izmantojot IKM, tiek sūtīts automātisks paziņojums. Rīkotājdalībnieks var izmantot Vēlākā debeta laika indikatoru arī tikai kā brīdinājuma indikatoru. Šādos gadījumos attiecīgais maksājuma rīkojums netiek noraidīts.

4. Rīkotājdalībnieks, izmantojot IKM, var mainīt Agrākā debeta laika indikatoru un Vēlākā debeta laika indikatoru.

5. Sīkāka tehniskā informācija iekļauta I papildinājumā.

19. pants

Iepriekš iesniegti maksājuma rīkojumi

1. Maksājuma rīkojumus var iesniegt līdz piecām darbadienām pirms norādītā to izpildes datuma (uzglabāti maksājuma rīkojumi).

2. Uzglabātus maksājuma rīkojumus akceptē un reģistrē ievades pozīcijā datumā, ko noteicis rīkotājdalībnieks, dienas apstrādes posma sākumā, kas noteikts V papildinājumā. Tos novieto pirms maksājuma rīkojumiem ar tādu pašu prioritātes līmeni.

3. 15. panta 3. punktu, 22. panta 2. punktu un 29. panta 1. punkta a) apakšpunktu mutatis mutandis piemēro uzglabātiem maksājuma rīkojumiem.

20. pants

Maksājuma rīkojumu izpilde ievades pozīcijā

1. Ja vien rīkotājdalībnieki nav norādījuši norēķinu laiku 18. pantā noteiktajā kārtībā, akceptētos maksājuma rīkojumus izpilda nekavējoties vai ne vēlāk kā tās darbadienas beigās, kurā tie akceptēti, ja maksātāja MM kontā ir tam pietiekami līdzekļi, kā arī ievērojot jebkuru 16. un 17. pantā minēto likviditātes limitu un rezervēto likviditāti.

2. Līdzekļus var nodrošināt:

a) MM kontā pieejamā likviditāte; vai

b) no citiem TARGET2 dalībniekiem saņemtie maksājumi, ievērojot piemērojamās optimizācijas procedūras.

3. Īpaši steidzamiem maksājuma rīkojumiem piemēro principu “pirmais iekšā – pirmais ārā” (First In, First Out; FIFO). Tas nozīmē, ka īpaši steidzamus maksājuma rīkojumus izpilda hronoloģiskā secībā. Steidzamus un parastus maksājuma rīkojumus neizpilda tik ilgi, kamēr rindā ir īpaši steidzami maksājuma rīkojumi.

4. Steidzamiem maksājuma rīkojumiem arī piemēro FIFO principu. Parastus maksājuma rīkojumus nevar izpildīt, ja rindā ir steidzami un īpaši steidzami maksājuma rīkojumi.

5. Atkāpjoties no 3. un 4. punktā noteiktā, maksājuma rīkojumus ar zemāku prioritātes līmeni (vai ar tādu pašu prioritātes līmeni, bet pieņemtus vēlāk) var izpildīt pirms maksājuma rīkojumiem ar augstāku prioritātes līmeni (vai ar tādu pašu prioritātes līmeni, bet pieņemtus agrāk), ja maksājuma rīkojumus ar zemāku prioritātes līmeni var savstarpēji izpildīt ar saņemtiem maksājumiem un tādējādi var palielināties maksātāja likviditātes atlikums.

6. Parastus maksājuma rīkojumus izpilda, izmantojot FIFO apiešanas principu. Tas nozīmē, ka šos maksājuma rīkojumus var izpildīt nekavējoties (neatkarīgi no citiem rindā esošiem parastiem maksājumiem, kas akceptēti agrāk), neievērojot FIFO principu, ja vien ir pieejami pietiekami naudas līdzekļi.

7. Sīkāka informācija par maksājuma rīkojumu izpildi ievades pozīcijā ietverta I papildinājumā.

21. pants

Rindā esošu maksājuma rīkojumu izpilde un noraidīšana

1. Maksājuma rīkojumus, kurus ievades pozīcijā nekavējoties neizpilda, ievieto rindā atbilstoši prioritātes līmenim, ko tiem noteicis attiecīgais dalībnieks saskaņā ar 15. pantu.

2. Lai optimizētu rindā esošu maksājuma rīkojumu izpildi, [iekļaut CB nosaukumu] var izmantot I papildinājumā minētās optimizācijas procedūras.

3. Maksātājs, izmantojot IKM, var mainīt maksājuma rīkojumu pozīciju rindā (t.i., pārkārtot tos). Maksājuma rīkojumus var pārvietot vai nu attiecīgās rindas priekšā, vai beigās, šādām pārmaiņām stājoties spēkā nekavējoties jebkurā brīdī dienas apstrādes posmā, kas minēts V papildinājumā.

4. Likviditātes pārveduma rīkojumi, kuri iniciēti IKM, tiek nekavējoties noraidīti kā neizpildīti, ja nav pietiekamas likviditātes. Citus maksājuma rīkojumus noraida kā neizpildītus, ja tos nevar izpildīt laikā, kas attiecīgajam ziņojuma veidam noteikts saskaņā ar V papildinājumu.

22. pants

Maksājuma rīkojumu ievadīšana sistēmā un to neatsaucamība

1. Norēķinu galīguma direktīvas 3. panta 1. punkta pirmā teikuma mērķiem un [iekļaut nacionālā tiesību akta normas, kas īsteno šo Norēķinu galīguma direktīvas pantu] mērķiem maksājuma rīkojumi ir ievadīti TARGET2 [iekļaut atsauci uz CB/valsti] brīdī, kad debetē attiecīgo dalībnieka MM kontu.

2. Maksājuma rīkojumi var tikt atsaukti līdz brīdim, kad tie ir ievadīti TARGET2 [iekļaut atsauci uz CB/valsti] saskaņā ar 1. punktu. Maksājuma rīkojumus, kas iekļauti I papildinājumā minētajā algoritmā, nevar atsaukt laikā, kamēr notiek algoritma apstrāde.

V SADAĻA

LIKVIDITĀTES APKOPOŠANA

23. pants

Likviditātes apkopošanas režīmi

[Iekļaut CB nosaukumu] piedāvā konsolidētas kontu informācijas (KKI) režīmu un apvienotās likviditātes (AL) režīmu.

24. pants

Konsolidētas kontu informācijas režīms

1. KKI režīmu var lietot:

a) kredītiestāde un/vai tās filiāles (neatkarīgi no tā, vai tās piedalās vienā un tajā pašā TARGET2 komponentsistēmā) ar nosacījumu, ka tām ir vairāki MM konti, kuri identificēti ar dažādiem BIC; vai

b) divas vai vairākas vienas grupas kredītiestādes un/vai to filiāles, kam katrai ir viens vai vairāki MM konti.

2. a) KKI režīmā katram KKI grupas dalībniekam un to attiecīgajām NCB nodrošina grupas dalībnieku MM kontu sarakstu un šādu KKI grupas līmenī konsolidētu papildu informāciju: i) dienas kredītlīnijas (ja tādas ir); ii) atlikumi, ieskaitot subkontu atlikumus; iii) apgrozījums; iv) izpildītie maksājumi; un v) rindā esošie maksājuma rīkojumi; b) KKI grupas pārvaldniekam un tā attiecīgajai CB ir pieeja informācijai par katru minēto pozīciju attiecībā uz jebkuru KKI grupas MM kontu; c) šajā punktā minētā informācija tiek nodrošināta ar IKM palīdzību.

3. KKI grupas pārvaldniekam ir tiesības ar IKM palīdzību iniciēt likviditātes pārvedumu starp vienas IKM grupas MM kontiem, t.sk. to apakškontiem.

4. KKI grupā var būt iekļauti arī tie MM konti, kuri iekļauti AL grupā. Šajā gadījumā visi AL grupas MM konti ir KKI grupas sastāvdaļa.

5. Ja divi vai vairāki MM konti ir AL grupas un vienlaikus arī KKI grupas sastāvdaļa (iekļaujot papildu MM kontus), noteikumiem, kas piemērojami AL grupai, ir prioritāte, regulējot attiecības AL grupā.

6. KKI grupa, kura ietver AL grupas MM kontus, var iecelt tādu KKI grupas pārvaldnieku, kas nav AL grupas pārvaldnieks.

7. Procedūru pilnvarojuma iegūšanai lietot AL režīmu saskaņā ar 25. panta 4. un 5. punktu mutatis mutandis piemēro procedūrai pilnvarojuma iegūšanai lietot KKI režīmu.

25. pants

Apvienotās likviditātes režīms

1. AL režīmu var lietot:

a) kredītiestāde un/vai tās filiāles (neatkarīgi no tā, vai tās piedalās vienā un tajā pašā TARGET2 komponentsistēmā) ar nosacījumu, ka tās izveidotas euro zonā un tām ir vairāki MM konti, kuri identificēti ar dažādiem BIC;

b) ārpus euro zonas izveidotas kredītiestādes filiāles, kas izveidotas euro zonā (neatkarīgi no tā, vai šīs filiāles piedalās vienā un tajā pašā TARGET2 komponentsistēmā), ar nosacījumu, ka šīm filiālēm ir vairāki MM konti, kuri identificēti ar dažādiem BIC; vai

c) divas vai vairākas a) apakšpunktā minētās kredītiestādes un/vai b) apakšpunktā minētās filiāles, kas ir vienā grupā.

Uz katru a)–c) apakšpunktā minēto gadījumu attiecas prasība, ka minētajām iestādēm jāvienojas ar attiecīgo iesaistīto CB par dienas kredītu.

2. Lai kontrolētu, vai maksājuma rīkojumam ir pietiekams segums, AL režīmā visu AL grupas dalībnieku MM kontos pieejamā likviditāte tiek apvienota. Neraugoties uz minēto, divpusējās MM konta attiecības starp AL grupas dalībniekiem un to AL NCB turpina regulēt attiecīgās TARGET2 komponentsistēmas noteikumi, ņemot vērā AL līgumā noteiktās pārmaiņas. Dienas kredītu, kas AL grupas dalībniekam izsniegts tā MM kontā, var segt ar pieejamo likviditāti citos šā AL grupas dalībnieka MM kontos vai jebkura cita AL grupas dalībnieka MM kontos tajā pašā vai citā AL NCB.

3. Lai lietotu AL režīmu, viens vai vairāki TARGET2 dalībnieki, kas atbilst 1. punktā minētajiem kritērijiem, noslēdz AL līgumu ar [iekļaut CB nosaukumu] un attiecīgajos gadījumos ar citām to TARGET2 komponentsistēmu CB, kurās piedalās citi AL grupas dalībnieki. TARGET2 dalībnieks attiecībā uz konkrētu MM kontu var noslēgt tikai vienu AL līgumu. AL līgumam jāatbilst attiecīgajam paraugam VII papildinājumā.

4. Katra AL grupa ieceļ AL grupas pārvaldnieku. Ja AL grupā ir tikai viens dalībnieks, šis dalībnieks ir AL grupas pārvaldnieks. AL grupas pārvaldnieks nosūta pārvaldītājai NCB rakstisku pieprasījumu lietot AL režīmu (t.sk. statisko datu vākšanas veidlapas, ko noteikusi [iekļaut CB nosaukumu]) kopā ar AL līgumu, kas noslēgts, izmantojot pārvaldītājas NCB sagatavotu paraugu. Pārējie AL grupas dalībnieki nosūta rakstisku pieprasījumu (t.sk. statisko datu vākšanas veidlapas, ko noteikusi [iekļaut CB nosaukumu]) savām attiecīgajām AL NCB. Pārvaldītāja NCB var pieprasīt jebkuru papildu informāciju vai dokumentu, ko tā uzskata par vajadzīgu, lai lemtu par pieprasījumu. Turklāt pārvaldītāja NCB, vienojoties ar citām AL NCB, var pieprasīt iekļaut AL līgumā jebkuru papildu noteikumu, ko tā uzskata par vajadzīgu, lai nodrošinātu visu AL grupas dalībnieku jebkura pašreizējā un/vai turpmākā pienākuma pret jebkuru AL NCB atbilstošu un savlaicīgu izpildi.

5. Pārvaldītāja NCB pārbauda, vai pieprasījuma iesniedzēji atbilst AL grupas izveides nosacījumiem un vai AL līgums ir atbilstoši noslēgts. Šajā nolūkā pārvaldītāja NCB var sadarboties ar citām AL NCB. Pārvaldītājas NCB lēmumu rakstiski nosūta AL grupas pārvaldniekam viena mēneša laikā no dienas, kad pārvaldītāja NCB saņēmusi 4. punktā minēto lūgumu, vai, ja tā pieprasa papildu informāciju, viena mēneša laikā no dienas, kad pārvaldītāja NCB šo informāciju saņēmusi. Katrā atteikuma lēmumā jāmin atteikuma iemesli.

6. AL grupas dalībniekiem automātiski ir pieeja KKI režīmam.

7. Informācija un visi interaktīvie kontroles pasākumi AL grupas ietvaros pieejami ar IKM palīdzību.

[Iekļaut, ja attiecas:

25.a pants

Ķīla un tās realizācija

1. [Iekļaut CB nosaukumu] esošie un nākotnes prasījumi, kas izriet no tiesiskajām attiecībām starp AL grupas dalībnieku un [iekļaut CB nosaukumu] un kas nodrošināti ar [iekļaut attiecīgo terminu: ķīlu/mainīgo nodrošinājumu] saskaņā ar šo Noteikumu 36. panta 1. un 2. punktu, ietver tos [iekļaut CB nosaukumu] prasījumus pret šo AL grupas dalībnieku, kas izriet no AL līguma, kuram abi ir līgumslēdzējas puses.

2. [Iekļaut, ja to pieprasa attiecīgās jurisdikcijas tiesību akti: Neierobežojot AL līgumu, šāda ķīla neliedz dalībniekam izmantot MM kontā (kontos) noguldīto naudu darbadienas laikā.]

3. [Iekļaut, ja to pieprasa attiecīgās jurisdikcijas tiesību akti: Speciālās izvietošanas noteikums: AL grupas dalībnieka nauda tā MM kontā paredzēta visu to dalībnieka saistību izpildei, kas izriet no [iekļaut atsauci uz aktu, ar ko ievieš Saskaņotos noteikumus].]

[Iekļaut, ja attiecas un to pieprasa attiecīgās jurisdikcijas tiesību akti:

25.b pants

Ķīlas realizācija

Iestājoties saistību neizpildes gadījumam, [iekļaut CB nosaukumu] ir neierobežotas tiesības realizēt ķīlu bez iepriekšēja brīdinājuma. [Iekļaut, ja to pieprasa attiecīgās jurisdikcijas tiesību akti: Saskaņā ar [iekļaut attiecīgās nacionālā tiesību akta normas, kuras nosaka ķīlas realizācijas procesu].]

[Iekļaut, ja attiecas un to pieprasa attiecīgās jurisdikcijas tiesību akti:

25.c pants

Nodrošinājuma realizācija

Iestājoties saistību neizpildes gadījumam, [iekļaut CB nosaukumu] ir tiesības realizēt nodrošinājumu saskaņā ar 36. pantu.]

26. pants

Prasījumu ieskaits saskaņā ar 36. panta 4. un 5. punktu

Piespiedu izpildes pasākuma gadījumā [iekļaut CB nosaukumu] jebkuri prasījumi pret šo AL grupas dalībnieku tiek automātiski un nekavējoties paātrināti un pakļauti šo Noteikumu 36. panta 4. un 5. punktam.

VI SADAĻA

DROŠĪBAS PRASĪBAS UN ĀRKĀRTAS APSTĀKĻU JAUTĀJUMI

27. pants

Darbības nepārtrauktības un ārkārtas apstākļu procedūras

Ārēju ārkārtas apstākļu gadījumā vai jebkurā citā gadījumā, kas ietekmē SSP darbību, piemēro IV papildinājumā aprakstītās darbības nepārtrauktības un ārkārtas apstākļu procedūras.

28. pants

Drošības prasības

1. Dalībnieki īsteno atbilstošu drošības kontroli, lai aizsargātu savas sistēmas no neatļautas piekļuves un lietošanas. Tikai dalībnieki ir atbildīgi par savu sistēmu konfidencialitātes, integritātes un pieejamības atbilstošu aizsardzību.

2. Dalībnieki informē [iekļaut CB nosaukumu] par katru ar drošības jautājumiem saistītu atgadījumu savā tehniskajā infrastruktūrā un – vajadzības gadījumā – par atgadījumiem pakalpojumu sniedzēju – trešo personu – tehniskajā infrastruktūrā, kas saistīti ar drošības jautājumiem. [Iekļaut CB nosaukumu] var pieprasīt papildu informāciju par atgadījumu un, ja nepieciešams, pieprasīt dalībniekam īstenot atbilstošus pasākumus, lai novērstu šāda gadījuma atkārtošanos.

3. [Iekļaut CB nosaukumu] var noteikt papildu drošības prasības visiem dalībniekiem un/vai dalībniekiem, ko [iekļaut CB nosaukumu] uzskata par ļoti nozīmīgiem.

VII SADAĻA

INFORMĀCIJAS UN KONTROLES MODULIS

29. pants

IKM izmantošana

1. IKM:

a) ļauj dalībniekiem piekļūt informācijai, kas attiecas uz to kontiem, kā arī pārvaldīt likviditāti;

b) var tikt izmantots, lai iniciētu likviditātes pārveduma rīkojumus; un

c) ļauj dalībniekiem iniciēt kopējās summas un ārkārtas apstākļu dublējuma maksājumus dalībnieka maksājumu infrastruktūras kļūdas gadījumā.

2. Sīkāka tehniskā informācija par IKM iekļauta I papildinājumā.

VIII SADAĻA

KOMPENSĀCIJA, ATBILDĪBAS REŽĪMS UN PIERĀDĪJUMI

30. pants

Kompensācijas shēma

Ja maksājuma rīkojumu TARGET2 tehniskas kļūdas dēļ nevar izpildīt tajā pašā darbadienā, kurā tas akceptēts, [iekļaut CB nosaukumu] piedāvā tiešajam dalībniekam kompensāciju saskaņā ar II papildinājumā noteikto īpašo procedūru.

31. pants

Atbildības regulējums

1. Pildot savus pienākumus saskaņā ar šiem Noteikumiem, [iekļaut CB nosaukumu] un dalībniekiem ir vispārējs pienākums savstarpējās attiecībās ievērot atbilstošu rūpību.

2. [Iekļaut CB nosaukumu] ir atbildīga pret saviem dalībniekiem krāpšanas (ieskaitot, bet neaprobežojoties ar tīši izdarītiem nodarījumiem) vai rupjas neuzmanības gadījumā par visiem zaudējumiem, kas rodas no TARGET2 [iekļaut atsauci uz CB/valsti] darbības. Vieglas neuzmanības gadījumā [iekļaut CB nosaukumu] atbildība aprobežojas ar atbildību par tiešiem dalībnieku zaudējumiem, t. i., ar attiecīgā darījuma summu un/vai ar to saistītiem procentu zaudējumiem, izņemot jebkurus turpmākus zaudējumus.

3. [Iekļaut CB nosaukumu] nav atbildīga par jebkuriem zaudējumiem, kas rodas no jebkuras nepareizas darbības vai kļūdas tehniskajā infrastruktūrā (ieskaitot, bet neaprobežojoties ar [iekļaut CB nosaukumu] datoru infrastruktūru, programmām, datiem, lietojumprogrammām un tīkliem), ja šāda nepareiza darbība vai kļūda radusies, lai gan [iekļaut CB nosaukumu] veikusi pasākumus, kas pamatoti nepieciešami, lai aizsargātu šādu infrastruktūru no nepareizas darbības vai kļūdas un novērstu šādas nepareizas darbības vai kļūdas sekas (ieskaitot, bet neaprobežojoties ar IV papildinājumā minēto darbības nepārtrauktības un ārkārtas apstākļu procedūru iniciēšanu un īstenošanu).

4. [Iekļaut CB nosaukumu] nav atbildīga:

a) par tiem zaudējumiem, ko radījis dalībnieks; vai

b) ja zaudējumi rodas tādu ārēju apstākļu dēļ, kuri nav [iekļaut CB nosaukumu] saprātīgā kontrolē (force majeure).

5. Lai gan ir spēkā [iekļaut nacionālā tiesību akta noteikumus, kas īsteno 1997. gada 27. janvāra Eiropas Parlamenta un Padomes Direktīvu 97/5/EK par starpvalstu kredīta pārvedumiem (9)], 1.–4. punktu piemēro tiktāl, ciktāl var tikt izslēgta [iekļaut CB nosaukumu] atbildība.

6. [Iekļaut CB nosaukumu] un dalībnieki veic visus saprātīgi iespējamos pasākumus, lai mazinātu jebkuru šajā pantā minēto kaitējumu vai zaudējumu.

7. Atsevišķu vai visu savu pienākumu izpildē saskaņā ar Noteikumiem [iekļaut CB nosaukumu] var savā vārdā nolīgt trešās personas, īpaši telekomunikāciju un citu tīklu nodrošinātājus vai citus subjektus, ja tas nepieciešams, lai [iekļaut CB nosaukumu] pildītu savus pienākumus, kā arī gadījumos, kad tā ir standarta tirgus prakse. [Iekļaut CB nosaukumu] pienākums aprobežojas ar pienākumu atbilstoši izvēlēties un nolīgt jebkuru šādu trešo personu, un atbilstoši tam ir ierobežota [iekļaut CB nosaukumu] atbildība. Šajā punktā par trešajām personām netiek uzskatītas SSP sniedzējas CB.

32. pants

Pierādījumi

1. Ja vien Noteikumi neparedz citādi, visi ar TARGET2 saistītie maksājumi un ar maksājumu apstrādi saistītie ziņojumi, tādi kā debeta un kredīta apstiprinājumi vai pārskatu ziņojumi, starp [iekļaut CB nosaukumu] un dalībniekiem tiek veikti, izmantojot tīkla pakalpojumu sniedzēju.

2. Elektroniski vai rakstiski ziņojumu ieraksti, kas glabājas pie [iekļaut CB nosaukumu] vai tīkla pakalpojumu sniedzēja, ir pierādījums maksājumiem, kas apstrādāti ar [iekļaut CB nosaukumu] palīdzību. Tīkla pakalpojumu sniedzēja oriģinālo ziņojumu saglabātās vai izdrukātās versijas ir pierādījums neatkarīgi no tā, kāds bijis oriģinālā ziņojuma veids.

3. Ja dalībniekam nav savienojuma ar tīkla pakalpojumu sniedzēju, tas izmanto IV papildinājumā minētos alternatīvos ziņojumu nodošanas veidus. Šādos gadījumos [iekļaut CB nosaukumu] ziņojuma saglabātai vai izdrukātai versijai ir tāds pats pierādījuma spēks kā oriģinālajam ziņojumam (neatkarīgi no tā veida).

4. [Iekļaut CB nosaukumu] glabā dalībnieku iesniegto maksājuma rīkojumu un dalībnieku saņemto maksājumu pilnus ierakstus par periodu [iekļaut nacionālajā tiesību aktā noteikto periodu], skaitot ar brīdi, kad šie maksājuma rīkojumi iesniegti un šie maksājumi saņemti.

5. [Iekļaut CB nosaukumu] grāmatojumi un ieraksti (papīra dokumenta veidā, mikrofilmā vai mikrofišā, elektronisku vai magnētisku ierakstu veidā, jebkurā citā tehniski reproducējamā vai citā veidā) ir pierādījums jebkuram dalībnieka pienākumam, faktam vai gadījumam, uz kuru puses atsaucas.

IX SADAĻA

DALĪBAS IZBEIGŠANA UN KONTU SLĒGŠANA

33. pants

Dalības ilgums un vienkārša dalības izbeigšana

1. Neierobežojot 34. pantā noteikto, dalība TARGET2 [iekļaut atsauci uz CB/valsti] ir spēkā nenoteiktu laiku.

2. Dalībnieks var izbeigt savu dalību TARGET2 [iekļaut atsauci uz CB/valsti] jebkurā laikā, ziņojot par to 14 darbadienu iepriekš, ja vien tas nevienojas ar [iekļaut CB nosaukumu] par īsāku ziņošanas periodu.

3. [Iekļaut CB nosaukumu] var izbeigt dalībnieka dalību TARGET2 [iekļaut atsauci uz CB/valsti] jebkurā laikā, ziņojot par to trīs mēnešus iepriekš, ja vien ar šo dalībnieku nevienojas par citādu ziņošanas periodu.

4. Dalību izbeidzot, konfidencialitātes pienākums, kas minēts 38. pantā, paliek spēkā piecus gadus no dalības izbeigšanas dienas.

5. Dalību izbeidzot, attiecīgā dalībnieka MM kontus slēdz saskaņā ar 35. pantu.

34. pants

Dalības bloķēšana un ārkārtas izbeigšana

1. Dalībnieka dalība TARGET2 [iekļaut atsauci uz CB/valsti] tiek nekavējoties izbeigta bez iepriekšēja brīdinājuma vai bloķēta, ja iestājas viens no šādiem saistību neizpildes gadījumiem:

a) uzsāktas maksātnespējas procedūras; un/vai

b) dalībnieks vairs nepilda 4. pantā noteiktos piekļuves nosacījumus.

2. [Iekļaut CB nosaukumu] bez iepriekšēja brīdinājuma var izbeigt vai bloķēt dalībnieka dalību TARGET2 [iekļaut atsauci uz CB/valsti], ja:

a) iestājas viens vai vairāki saistību neizpildes gadījumi (kuri nav 1. pantā minētie saistību neizpildes gadījumi);

b) dalībnieks būtiski pārkāpis šos Noteikumus;

c) dalībnieks neizpilda jebkuru būtisku pienākumu attiecībā pret [iekļaut CB nosaukumu];

d) dalībnieks ir izslēgts no TARGET2 SLG vai citu iemeslu dēļ vairs nav tās biedrs; un/vai

e) iestājas jebkurš ar dalībnieku saistīts gadījums, kas [iekļaut CB nosaukumu] vērtējumā varētu apdraudēt vispārējo TARGET2 [iekļaut atsauci uz CB/valsti] vai jebkuras citas TARGET2 komponentsistēmas stabilitāti un drošību, vai kas varētu apdraudēt [iekļaut CB nosaukumu] to uzdevumu izpildi, kas noteikti [atsaukties uz attiecīgo nacionālo tiesību aktu] un Eiropas Centrālo banku sistēmas un Eiropas Centrālās bankas Statūtos.

3. Īstenojot savas 2. punktā noteiktās pilnvaras, [iekļaut CB nosaukumu] vienlaikus ņem vērā to saistību neizpildes gadījumu vai citu gadījumu nopietnību, kas minēti a)–c) apakšpunktā.

4. a) Ja [iekļaut CB nosaukumu] bloķē vai izbeidz dalībnieka dalību TARGET2 [iekļaut atsauci uz CB/valsti] saskaņā ar 1. vai 2. punktu, [iekļaut CB nosaukumu] IKM apraides ziņojuma veidā nekavējoties par šādu bloķēšanu vai izbeigšanu informē šo dalībnieku, citas CB un citus dalībniekus. b) Ja cita CB informē [iekļaut CB nosaukumu] par dalībnieka bloķēšanu vai izbeigšanu citā TARGET2 komponentsistēmā, [iekļaut CB nosaukumu] IKM apraides ziņojuma veidā nekavējoties par šādu bloķēšanu vai izbeigšanu informē savus dalībniekus. c) Ja dalībnieki saņēmuši šādu IKM apraides ziņojumu, uzskatāms, ka tie informēti par dalībnieka dalības TARGET2 [iekļaut atsauci uz CB/valsti] vai citā TARGET2 komponentsistēmā izbeigšanu/bloķēšanu. Dalībnieki uzņemas zaudējumus, kas rodas no maksājuma rīkojumu iesniegšanas dalībniekiem, kuru dalība bloķēta vai izbeigta, ja šāds maksājuma rīkojums nokļuvis TARGET2 [iekļaut atsauci uz CB/valsti] pēc IKM apraides ziņojuma saņemšanas.

5. Ja izbeigta dalībnieka dalība, TARGET2 [iekļaut atsauci uz CB/valsti] vairs neakceptē nevienu jaunu šā dalībnieka maksājuma rīkojumu. Šā dalībnieka rindā esošie maksājuma rīkojumi, uzglabātie maksājuma rīkojumi un jaunie maksājuma rīkojumi tiek atteikti.

6. Ja dalībnieka dalība TARGET2 [iekļaut atsauci uz CB/valsti] bloķēta, visus tā saņemtos maksājumus un nosūtītos maksājuma rīkojumus glabā un tikai tad iekļauj grāmatojuma izvietojumā, kad tos nepārprotami akceptējusi bloķētā dalībnieka CB.

35. pants

MM kontu slēgšana

1. Dalībnieki var jebkurā laikā slēgt savus MM kontus, 14 darbadienu iepriekš par to ziņojot [iekļaut CB nosaukumu].

2. Dalības izbeigšanas gadījumā saskaņā ar 33. vai 34. pantu [iekļaut CB nosaukumu] slēdz attiecīgā dalībnieka MM kontus pēc tam, kad:

a) izpildīti vai noraidīti rindā esošie maksājuma rīkojumi; un

b) izlietotas ķīlas tiesības un tiesības veikt ieskaitu saskaņā ar 36. pantu.

X SADAĻA

NOSLĒGUMA NOTEIKUMI

36. pants

[Iekļaut CB nosaukumu] ķīlas un ieskaita tiesības

1. [Iekļaut, ja attiecas: [Iekļaut CB nosaukumu] labā ir nodibināta ķīla uz dalībnieka esošo un nākotnes kredīta atlikumu dalībnieka MM kontos, nodrošinot visus esošos un nākotnes prasījumus, kuri izriet no pušu tiesiskām attiecībām.]

1.a [Iekļaut, ja attiecas: Dalībnieka esošās un nākotnes prasības pret [iekļaut CB nosaukumu], kas izriet no MM konta kredīta atlikuma, pārskaita uz [iekļaut CB nosaukumu] kā nodrošinājumu (t.i., kā fiduciāru pārvedumu) [iekļaut CB nosaukumu] esošajām vai nākotnes prasībām pret dalībnieku, kas izriet no [iekļaut atsauci uz aktu, ar ko ievieš šos Noteikumus]. Lai noteiktu nodrošinājuma statusu, pietiek ar to, ka līdzekļi kreditēti dalībnieka MM kontā.]

1.b [Iekļaut, ja attiecas: [Iekļaut CB nosaukumu] labā ir nodibināts mainīgais nodrošinājums uz dalībnieka esošo un nākotnes kredīta atlikumu dalībnieka MM kontos, ieķīlājot visus esošos un nākotnes prasījumus, kuri izriet no pušu tiesiskajām attiecībām.]

2. [Iekļaut, ja attiecas: [Iekļaut CB nosaukumu] ir 1. punktā noteiktās tiesības pat tad, ja prasījumi ir tikai nosacīti vai tiem vēl nav pienācis termiņš.]

3. [Iekļaut, ja attiecas: Dalībnieks, kurš rīkojas kā MM konta turētājs, ar šo apliecina ķīlas nodibināšanu par labu [iekļaut CB nosaukumu], kur šis konts atvērts. Šis apliecinājums nodibina tādu ķīlu uz aktīviem par labu [iekļaut CB nosaukumu], kas minēta [iekļaut attiecīgās valsts procesuālo tiesību aktu]. Jebkura summa, ko iemaksā MM kontā, kura atlikums ieķīlāts, uzskatāma par liettiesisku nodrošinājumu, kas neatsaucami un bez jebkāda ierobežojuma ieķīlāts jau ar to vien, ka šī summa iemaksāta šajā kontā, un tā nodrošina visu nodrošināto saistību izpildi.]

4. Ja iestājas:

a) saistību neizpildes gadījums, kas minēts 34. panta 1. punktā, vai

b) jebkurš cits saistību neizpildes gadījums vai gadījums, kas minēts 34. panta 2. punktā un kura dēļ izbeigta vai apturēta dalībnieka līdzdalība TARGET2-[iekļaut atsauci uz CB/valsti] (TARGET2-[insert CB/country reference]),

lai gan sākta jebkura maksātnespējas procedūra attiecībā uz dalībnieku, un neraugoties uz jebkādu dalībnieka tiesību cesiju, tiesas vai cita veida arestu vai dalībnieka tiesību citādu atņemšanu, visiem dalībnieka pienākumiem automātiski un nekavējoties iestājas izpildes termiņš bez iepriekšēja brīdinājuma un vajadzības saņemt kādas iestādes apstiprinājumu, un tie kļūst izpildāmi nekavējoties. Papildus tam automātiski tiek veikts dalībnieka un [iekļaut CB nosaukumu] savstarpējo saistību ieskaits, un tā puse, kura ir parādā lielāku summu, maksā otrai pusei starpību.

5. [Iekļaut CB nosaukumu] nekavējoties ziņo dalībniekam par katru ieskaitu saskaņā ar 4. punktu pēc tam, kad šis ieskaits veikts.

6. [Iekļaut CB nosaukumu] var bez iepriekšēja brīdinājuma debetēt jebkuru dalībnieka MM kontu par jebkuru summu, ko dalībnieks ir parādā [iekļaut CB nosaukumu] un kas izriet no dalībnieka un [iekļaut CB nosaukumu] tiesiskajām attiecībām.

37. pants

Nodrošinājuma tiesības attiecībā uz līdzekļiem subkontos

1. [Iekļaut CB nosaukumu] ir [iekļaut atsauci uz attiecīgajā tiesību sistēmā piemērojamo nodrošinājuma veidu] attiecībā uz atlikumu dalībnieka subkontā, kas atvērts ar PS saistītu maksājuma norādījumu izpildei saskaņā ar attiecīgās papildsistēmas un tās CB vienošanos. Šāds atlikums nodrošina dalībnieka 7. punktā minētās saistības pret [iekļaut CB nosaukumu] saistībā ar šādu izpildi.

2. [Iekļaut CB nosaukumu] iesaldē atlikumu dalībnieka subkontā pēc papildsistēmas paziņojuma saņemšanas (izmantojot “cikla sākuma” ziņojumu). Iesaldēšanu izbeidz pēc papildsistēmas ziņojuma saņemšanas (izmantojot “cikla beigu” ziņojumu).

3. Apstiprinot dalībnieka subkonta atlikuma iesaldēšanu, [iekļaut CB nosaukumu] garantē papildsistēmai maksājumu apjomā, kas nepārsniedz šo atlikumu. Garantija ir neatsaucama, beznosacījuma un maksājama pēc pirmā uzaicinājuma. Ja [iekļaut CB nosaukumu] nav papildsistēmas CB, uzskata, ka [iekļaut CB nosaukumu] devusi norādījumu izsniegt minēto garantiju papildsistēmas CB.

4. Ja attiecībā uz dalībnieku netiek piemērota maksātnespējas procedūra, ar PS saistītos maksājuma norādījumus par dalībnieka norēķinu saistību izpildi veic, neizmantojot garantētos līdzekļus un neīstenojot nodrošinājuma tiesības attiecībā uz atlikumu dalībnieka subkontā.

5. Ja attiecībā uz dalībnieku tiek piemērota maksātnespējas procedūra, ar PS saistītais maksājuma norādījums par dalībnieka norēķinu saistību izpildi ir pirmais pieprasījums veikt maksājumu saskaņā ar garantiju; norādītās summas debetēšana no dalībnieka subkonta (un PS tehniskā konta kreditēšana) tāpēc ir vienlīdz saistīta ar garantijas saistību izpildi no [iekļaut CB nosaukumu] puses un [iekļaut CB nosaukumu] nodrošinājuma tiesību īstenošanu attiecībā uz atlikumu dalībnieka subkontā.

6. Garantija beidzas pēc papildsistēmas ziņojuma saņemšanas par to, ka izpilde ir pabeigta (izmantojot “cikla beigu” ziņojumu).

7. Dalībniekam ir pienākums atlīdzināt [iekļaut CB nosaukumu] jebkuru maksājumu, ko tā veikusi saskaņā ar garantiju.

38. pants

Konfidencialitāte

1. [Iekļaut CB nosaukumu] saglabā konfidencialitāti attiecībā uz jebkuru sensitīvu vai slepenu informāciju, t.sk., ja šāda informācija attiecas uz maksājumu, tehnisku un organizatorisku informāciju, kura ir dalībnieka vai dalībnieka klientu rīcībā, izņemot, ja dalībnieks vai tā klients devis rakstisku piekrišanu to izpaust [ja tas izriet no nacionālajiem tiesību aktiem, iekļaut šādu frāzi: vai šāda izpaušana ir atļauta vai to prasa [iekļaut attiecīgās valsts nosaukumu] tiesību akti].

2. Atkāpjoties no 1. punkta, dalībnieks piekrīt, ka [iekļaut CB nosaukumu] var izpaust citām CB vai TARGET2 [iekļaut atsauci uz CB/valsti] darbībā iesaistītām trešajām personām TARGET2 [iekļaut atsauci uz CB/valsti] darbības laikā iegūto maksājumu, tehnisku vai organizatorisku informāciju saistībā ar dalībnieku vai dalībnieka klientiem tādā apmērā, cik tas nepieciešams TARGET2 efektīvai funkcionēšanai, kā arī dalībvalstu un Kopienas uzraudzības un pārraudzības iestādēm, ciktāl tas nepieciešams to uzdevumu izpildei, un visos šajos gadījumos izpaušana nav pretrunā piemērojamiem tiesību aktiem. [Iekļaut CB nosaukumu] nav atbildīga par šādas izpaušanas finansiālajām un komerciālajām sekām.

3. Atkāpjoties no 1. punkta un ar nosacījumu, ka nav iespējams tieši vai netieši identificēt dalībnieku vai dalībnieka klientus, [iekļaut CB nosaukumu] var lietot, izpaust vai publicēt maksājumu informāciju saistībā ar dalībnieku vai dalībnieka klientiem statistikas, vēstures, zinātnes vai citiem mērķiem, veicot savas sabiedriskās funkcijas vai citu tādu valsts iestāžu funkcijas, kurām informācija izpausta.

4. Dalībniekiem pieejamo ar TARGET2 [iekļaut atsauci uz CB/valsti] darbību saistīto informāciju var izmantot vienīgi šajos Noteikumos paredzētajiem mērķiem. Dalībnieki attiecībā uz šādu informāciju ievēro konfidencialitāti, ja vien [iekļaut CB nosaukumu] nav nepārprotami rakstiski piekritusi informācijas izpaušanai. Dalībnieki nodrošina, ka jebkurai trešajai personai, kas piesaistīta kā ārējs uzdevumu veicējs, kam deleģēts uzdevums vai kas kā apakšuzņēmums veic uzdevumus, kuri var ietekmēt dalībnieku pienākumu izpildi saskaņā ar Noteikumiem, ir saistošas šajā punktā noteiktās konfidencialitātes prasības.

5. [Iekļaut CB nosaukumu] ir pilnvarota apstrādāt un nodot vajadzīgos datus tīkla pakalpojumu sniedzējam, lai izpildītu maksājuma rīkojumus.

39. pants

Datu aizsardzība, noziedzīgi iegūtu līdzekļu legalizācijas novēršana un saistītie jautājumi

1. Uzskatāms, ka dalībnieki apzinās un pilda visus pienākumus, kas tiem uzlikti saskaņā ar tiesību aktiem par datu aizsardzību, noziedzīgi iegūtu līdzekļu legalizācijas novēršanu un terorisma finansēšanu, īpaši tādējādi, ka tie veic atbilstošus pasākumus saistībā ar jebkuru debetētu vai kreditētu maksājumu šo dalībnieku MM kontos. Pirms līgumtiesisko attiecību nodibināšanas ar tīkla pakalpojumu sniedzēju dalībnieki iepazīstas ar tīkla pakalpojumu sniedzēja datu atguves politiku.

2. Uzskatāms, ka dalībnieki pilnvarojuši [iekļaut CB nosaukumu] saņemt jebkuru informāciju, kas ar tiem saistīta, no jebkuras nacionālās vai ārvalstu finanšu, uzraudzības institūcijas vai tirdzniecības struktūras, ja šāda informācija vajadzīga dalībnieka dalībai TARGET2 [iekļaut atsauci uz CB/valsti].

40. pants

Paziņojumi

1. Ja Noteikumi neparedz citu kārtību, visus paziņojumus, kas prasīti vai atļauti saskaņā ar šiem Noteikumiem, sūta ierakstītas vēstules, faksimila vai citā veidā rakstiski vai autentificēta ziņojuma veidā, izmantojot tīkla pakalpojumu sniedzēju. Paziņojumus [iekļaut CB nosaukumu] iesniedz [iekļaut CB nosaukumu] [maksājumu sistēmu pārvaldes vai attiecīgās CB nodaļas] vadītājam [iekļaut CB attiecīgo adresi] vai [iekļaut CB SWIFT adresi]. Paziņojumus dalībniekam sūta uz adresi, faksa numuru vai SWIFT adresi, ko dalībnieks periodiski aktualizē [iekļaut CB nosaukumu].

2. Lai pierādītu paziņojuma nosūtīšanu, pietiek pierādīt, ka paziņojums nogādāts attiecīgajā adresē vai aploksne ar šādu paziņojumu tikusi atbilstoši adresēta un nosūtīta pa pastu.

3. Visus paziņojumus sniedz [iekļaut atbilstošo valsts valodu un/vai “angļu valodā”].

4. Dalībniekiem ir saistošas visas [iekļaut CB nosaukumu] veidlapas un dokumenti, kurus dalībnieks aizpildījis un/vai parakstījis, ieskaitot, bet neaprobežojoties ar 8. panta 2. punkta a) apakšpunktā minēto statisko datu apkopošanas veidlapu un 11. panta 5. punktā minēto informāciju, kas iesniegta saskaņā ar 1. un 2. punktu un ko [iekļaut CB nosaukumu] uzskata par saņemtu no dalībniekiem, to darbiniekiem vai pārstāvjiem.

41. pants

Līgumiskās attiecības ar tīkla pakalpojumu sniedzēju

1. Šo Noteikumu kontekstā tīkla pakalpojumu sniedzējs ir SWIFT. Katrs dalībnieks noslēdz atsevišķu līgumu ar SWIFT par pakalpojumiem, kuri SWIFT jānodrošina saistībā ar dalībnieka veikto TARGET2 [iekļaut atsauci uz CB/valsti] lietošanu. Tikai SWIFT noteikumi regulē tiesiskās attiecības starp dalībnieku un SWIFT.

2. Katrs dalībnieks piedalās arī TARGET2 SLG, kā norāda SSP sniedzēja CB, kas ir SWIFT pakalpojumu administrators SSP vajadzībām. Dalībnieka iekļaušana un izslēgšana no TARGET2 SLG stājas spēkā, kad SWIFT pakalpojumu administrators par to paziņojis SWIFT.

3. Dalībniekiem jāatbilst TARGET2 SWIFT pakalpojumu profilam, ko darījusi pieejamu [iekļaut CB nosaukumu].

4. Pakalpojumi, kurus nodrošina SWIFT, nav daļa no pakalpojumiem, kurus saistībā ar TARGET2 nodrošina [iekļaut CB nosaukumu].

5. [Iekļaut CB nosaukumu] nav atbildīga par jebkuru SWIFT kā tīkla pakalpojumu sniedzēja (ieskaitot tā direktoru, personāla un apakšuzņēmumu) darbību, kļūdu vai bezdarbību, kā arī jebkuru to tīkla pakalpojumu sniedzēju darbību, kļūdu vai bezdarbību, kurus dalībnieki izvēlējušies, lai piekļūtu SWIFT tīklam.

42. pants

Grozījumu procedūra

[Iekļaut CB nosaukumu] var jebkurā laikā vienpusēji grozīt Noteikumus, kā arī to Papildinājumus. Šo Noteikumu un to Papildinājumu grozījumus paziņo [iekļaut attiecīgo paziņošanas veidu]. Uzskatāms, ka grozījumi ir akceptēti, ja dalībnieks nav nepārprotami izteicis iebildumus 14 dienu laikā no dienas, kad ticis informēts par šādiem grozījumiem. Ja dalībnieks izteicis iebildumus pret grozījumiem, [iekļaut CB nosaukumu] ir tiesīga nekavējoties izbeigt dalībnieka dalību TARGET2 [iekļaut atsauci uz CB/valsti] un slēgt jebkuru tā MM kontu.

43. pants

Trešās personas tiesības

1. Dalībnieki nevar nodot, ieķīlāt vai cedēt trešajai personai jebkuras tiesības, intereses, pienākumus, atbildību un prasījumus, kas izriet no šiem noteikumiem vai ir saistībā ar tiem, bez [iekļaut CB nosaukumu] rakstiskas piekrišanas.

2. Noteikumi nerada nekādas tiesības un pienākumus nevienai iestādei, kā vienīgi tikai [iekļaut CB nosaukumu] un TARGET2 [iekļaut atsauci uz CB/valsti] dalībniekiem.

44. pants

Piemērojamais likums, jurisdikcija un izpildes vieta

1. Divpusējām attiecībām starp [iekļaut CB nosaukumu] un TARGET2 [iekļaut atsauci uz CB/valsti] dalībniekiem piemēro [iekļaut attiecīgās valsts nosaukumu] tiesību aktus.

2. Neietekmējot Eiropas Kopienu Tiesas kompetenci, jebkurš strīds, kas rodas no jautājumiem saistībā ar 1. punktā minētajām attiecībām, ir vienīgi [iekļaut vietu, kur atrodas CB] kompetento tiesu kompetencē.

3. Izpildes vieta saistībā ar tiesiskajām attiecībām starp [iekļaut atsauci uz CB] un dalībniekiem ir [iekļaut vietu, kur atrodas CB].

45. pants

Normu spēkā esamības nošķirtība

Ja kāda šo Noteikumu norma kļūst spēkā neesoša, tas neietekmē citu Noteikumu normu piemērojamību.

46. pants

Spēkā stāšanās un saistošais raksturs

1. Šie noteikumi stājas spēkā ar [iekļaut attiecīgo datumu].

2. [Iekļaut, ja vajadzīgs saskaņā ar attiecīgo nacionālo tiesību aktu: Piedaloties TARGET2 [iekļaut atsauci uz CB/valsti], dalībnieki automātiski piekrīt šiem Noteikumiem attiecībās starp pašiem dalībniekiem un [iekļaut CB nosaukumu].]

(1) OV L 177, 30.6.2006., 1. lpp.

(2) Komisijas 2004. gada 29. decembra Regula (EK) Nr. 2238/2004, ar ko groza Regulu (EK) Nr. 1725/2003, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, kas attiecas uz Starptautisko Grāmatvedības standartu (IAS) Starptautiskajiem Finanšu pārskatu standartiem (IFRS Nr. 1), IAS Nr. 1–10, Nr. 12–17, Nr. 19–24, Nr. 27–38, Nr. 40 un Nr. 41, kā arī ar tiem saistīto interpretāciju (SIC) Nr. 1–7, Nr. 11–14, Nr. 18–27 un Nr. 30–33 (OV L 394, 31.12.2004., 1. lpp.).

(3) OV L 145, 30.4.2004., 1. lpp.

(4) OV L 166, 11.6.1998., 45. lpp.

(5) OV L 332, 31.12.1993., 1. lpp.

(6) OV L 275, 27.10.2000., 39. lpp.

(7) OV L 318, 27.11.1998., 1. lpp.

(8) OV L 250, 2.10.2003., 10. lpp.

(9) OV L 43, 14.2.1997., 25. lpp.

I papildinājums TEHNISKĀS SPECIFIKĀCIJAS MAKSĀJUMA RĪKOJUMU APSTRĀDEI Papildus Saskaņotajiem noteikumiem maksājuma rīkojumu apstrādei piemēro šādus noteikumus. 1. Tehniskās prasības dalībai TARGET2 [iekļaut atsauci uz CB/valsti] attiecībā uz infrastruktūru, tīklu un formātiem 1) TARGET2 ziņojumu nosūtīšanai izmanto SWIFT pakalpojumus. Tāpēc katram dalībniekam ir vajadzīgs pieslēgums SWIFT Drošajam IP tīklam (SWIFT's Secure IP Network). Katra dalībnieka MM kontu identificē astoņu vai 11 ciparu SWIFT BIC. Turklāt katram dalībniekam, pirms tas var piedalīties TARGET2 [iekļaut atsauci uz CB], jāiztur testi, kas apliecina tā tehnisko un operacionālo gatavību. 2) Maksājuma rīkojumu iesniegšanai un maksājuma ziņojumu nosūtīšanai MM izmanto SWIFTNet FIN Y-copy pakalpojumus. Šim mērķim tiek izveidota īpaša SWIFT Slēgtā lietotāju grupa (SLG) (Closed User Group; CUG). Maksājuma rīkojumi šādas TARGET2 SLG ietvaros tiek tieši adresēti TARGET2 saņēmējam dalībniekam, tā BIC ievadot SWIFTNet FIN ziņojuma virsrakstā. 3) Informācijas un kontroles nolūkam var izmantot šādus SWIFTNet pakalpojumus: a) SWIFTNet InterAct; b) SWIFTNet FileAct; un/vai c) SWIFTNet Browse. 4) Dalībnieku nosūtīto ziņojumu drošības nodrošināšanai izmanto vienīgi SWIFT Publiskās atslēgas infrastruktūras (PAI) (Public Key Infrastructure; PKI) pakalpojumu. Informācija par PAI pakalpojumu pieejama SWIFT sniegtajos dokumentos. 5) Divpusējo attiecību pārvaldību (bilateral relationship management) pakalpojumu, ko nodrošina SWIFT Attiecību pārvaldes programma (APP) (Relationship Management Application; RMA), izmanto vienīgi ar SSP galvenā mērķa BIC, un to neizmanto maksājuma ziņojumiem starp TARGET2 dalībniekiem. 2. Maksājuma ziņojumu veidi 1) Tiek apstrādāti šādi SWIFTNet FIN/SWIFT sistēmas ziņojumu veidi. Ziņojuma veids Izmantošanas veids Apraksts MT 103 Obligāti Klienta maksājums MT 103+ Obligāti Klienta maksājums (Automātiskā apstrāde) MT 202 Obligāti Starpbanku maksājums MT 204 Pēc izvēles Tiešā debeta maksājums MT 011 Pēc izvēles Piegādes paziņojums MT 012 Pēc izvēles Paziņojums sūtītājam MT 019 Obligāti Atcelšanas paziņojums MT 900 Pēc izvēles Debeta apstiprinājums MT 910 Pēc izvēles Kredīta apstiprinājums MT 940/950 Pēc izvēles (Klienta) paziņojums MT 011, MT 012 un MT 019 ir SWIFT sistēmas ziņojumi. 2) Reģistrējoties TARGET2 [iekļaut atsauci uz CB/valsti], tiešie dalībnieki paziņo, kurus izvēles ziņojumu veidus tie izmantos, izņemot MT 011 un MT 012 ziņojumus, attiecībā uz kuriem tiešie dalībnieki periodiski lemj par to, vai šos ziņojumus saņemt, norādot konkrēto ziņojumu. 3) Dalībnieki izmanto SWIFT ziņojumu struktūru un ziņojumu lauku specifikācijas, kas noteiktas SWIFT dokumentos, ievērojot TARGET2 noteiktos ierobežojumus, kas aprakstīti Lietotāju detalizēto darbības specifikāciju funkcionālo aprakstu (User Detailed Functional Specifications; UDFS) 1. sējuma 9.1.2.2. punktā. 4) Ziņojumu lauku saturu saskaņā ar UDFS prasībām apstiprina TARGET2 [iekļaut atsauci uz valsti/CB] līmenī. Dalībnieki var savstarpēji vienoties par īpašiem noteikumiem attiecībā uz lauku saturu. Tomēr TARGET2 [iekļaut atsauci uz valsti/CB] neveic īpašas pārbaudes, vai dalībnieki ievēro šādus noteikumus. 3. Dubultā ieraksta pārbaude 1) Visiem maksājuma rīkojumiem jāiztur dubultā ieraksta pārbaude, kuras mērķis ir noraidīt maksājuma rīkojumus, kas kļūdas dēļ iesniegti vairāk nekā vienu reizi. 2) Pārbauda šādus SWIFT ziņojuma laukus. Nosaukums SWIFT ziņojuma daļa Lauks Sender Basic Header LT Address Message Type Application Header Message Type Receiver Application Header Destination Address Transaction Reference Number (TRN) Text Block :20 Related Reference Text Block :21 Value Date Text Block :32 Amount Text Block :32 3) Ja visi 2. apakšpunktā minētie lauki jaunā iesniegtajā maksājuma rīkojumā ir identiski laukiem jau akceptētā maksājuma rīkojumā, jauno iesniegto maksājuma rīkojumu noraida. 4. Kļūdu kodi Ja maksājuma rīkojums tiek noraidīts, rīkotājdalībnieks saņem atcelšanas paziņojumu (MT 019), kurā noraidījuma iemesls norādīts, izmantojot kļūdu kodus. Kļūdu kodi definēti UDFS 9.4.2. punktā. 5. Iepriekš noteikti norēķinu laiki 1) Maksājuma rīkojumiem, kas izmanto Agrākā debeta laika indikatoru, lieto kodu “/FROTIME/”. 2) Maksājuma rīkojumiem, kas izmanto Vēlākā debeta laika indikatoru, ir pieejamas divas izvēles iespējas: a) kods “/REJTIME/” – gadījumiem, kuros maksājuma rīkojumu noraida, ja to nevar izpildīt līdz norādītajam debeta laikam; b) kods “/TILTIME/” – gadījumiem, kuros maksājuma rīkojumu nenoraida, bet iekļauj attiecīgajā rindā, ja to nevar izpildīt līdz norādītajam debeta laikam. Abos gadījumos, ja 15 minūtes pirms norādītā laika maksājuma rīkojums ar Vēlākā debeta laika indikatoru nav izpildīts, automātiski nosūta paziņojumu ar IKM palīdzību. 3) Ja tiek izmantots kods “/CLSTIME/”, ar maksājuma rīkojumu rīkojas tāpat kā ar 2. punkta b) apakšpunktā minēto maksājuma rīkojumu. 6. Maksājuma rīkojumu izpilde ievades pozīcijā 1) Attiecībā uz ievades pozīcijā iekļautajiem maksājuma rīkojumiem veic ieskaita pārbaudes un attiecīgā gadījumā – pagarinātās ieskaita pārbaudes (abi termini definēti 2. un 3. apakšpunktā), lai nodrošinātu ātrus, likviditāti taupošus maksājuma rīkojumu bruto norēķinus. 2) Ieskaita pārbaudē nosaka, vai iespējams veikt maksājuma saņēmēja maksājuma rīkojumus, kas ir īpaši steidzamu vai, ja tādu nav, steidzamu rindu sākumā, un maksātāja maksājuma rīkojuma ieskaitu (tālāk tekstā – ieskaita maksājuma rīkojumi). Ja ieskaita maksājuma rīkojumi nenodrošina pietiekami daudz līdzekļu attiecīgajam maksātāja maksājuma rīkojumam ievades pozīcijā, nosaka, vai ir pietiekama pieejamā likviditāte maksātāja MM kontā. 3) Ja ieskaita pārbaudes rezultāts ir negatīvs, [iekļaut CB nosaukumu] var piemērot pagarināto ieskaita pārbaudi. Pagarinātajā ieskaita pārbaudē nosaka, vai ieskaita maksājuma rīkojumi pieejami jebkurā no maksājuma saņēmēja rindām neatkarīgi no tā, kad tie iekļauti rindā. Tomēr, ja maksājuma saņēmēja rindā ir augstākas prioritātes maksājuma rīkojumi, kas adresēti citiem TARGET2 dalībniekiem, FIFO principu var neievērot vienīgi tad, ja šāda ieskaita maksājuma rīkojuma izpilde palielinās maksājuma saņēmēja likviditāti. 7. Maksājuma rīkojumu izpilde rindas kārtībā 1) Darbības ar rindās iekļautajiem maksājuma rīkojumiem ir atkarīgas no rīkotājdalībnieka noteiktās prioritātes grupas. 2) Maksājuma rīkojumi īpaši steidzamās un steidzamās rindās ar 6. punktā aprakstītās ieskaita pārbaudes palīdzību tiek izpildīti, sākot ar rindas sākumā esošo maksājuma rīkojumu, ja tiek palielināta likviditāte vai tiek veiktas pārmaiņas rindā (rindas kārtības, norēķinu laika vai prioritātes pārmaiņas vai maksājuma rīkojuma atsaukšana). 3) Maksājuma rīkojumi parastajā rindā tiek izpildīti secīgi, ietverot visus īpaši steidzamos un steidzamos maksājumus, kas vēl nav izpildīti. Tiek izmantoti dažādi optimizācijas mehānismi (algoritmi). Ja algoritma piemērošana ir veiksmīga, algoritmā iekļautie maksājuma rīkojumi tiks izpildīti, bet, ja algoritma piemērošana nav veiksmīga, algoritmā iekļautie maksājuma rīkojumi paliks rindā. Trīs algoritmi (1.–3.) tiek izmantoti maksājumu plūsmu ieskaitam. Ar 4. algoritmu pieejama 5. norēķinu procedūra (kas definēta UDFS 2.8.1. punktā), lai izpildītu papildsistēmu maksājuma norādījumus. Lai optimizētu papildsistēmu īpaši steidzamu darījumu izpildi dalībnieku apakškontos, izmanto īpašu algoritmu (5. algoritmu). a) Saskaņā ar 1. algoritmu (“visu vai neko”) [iekļaut CB nosaukumu] gan attiecībā uz jebkurām attiecībām, saistībā ar kurām noteikts divpusējs limits, gan attiecībā uz tādu attiecību kopējo summu, kurām noteikts daudzpusējs limits: i) aprēķina katra TARGET2 dalībnieka MM konta vispārējo likviditātes pozīciju, nosakot, vai visu nosūtīto un saņemto vēl rindā esošo maksājuma rīkojumu kopsavilkums ir negatīvs vai pozitīvs, un, ja tas ir negatīvs, pārbauda, vai tas pārsniedz šim dalībniekam pieejamo likviditāti (vispārējā likviditātes pozīcija ir “kopēja likviditātes pozīcija”); un ii) pārbauda, vai ievēroti katra TARGET2 dalībnieka noteiktie limiti un rezervētās summas saistībā ar katru attiecīgo MM kontu. Ja šo aprēķinu un pārbaužu rezultāts ir pozitīvs katram attiecīgajam MM kontam, [iekļaut CB nosaukumu] un citas iesaistītās CB attiecīgo TARGET2 dalībnieku MM kontos vienlaikus izpilda visus maksājumus. b) Saskaņā ar 2. algoritmu (“daļējais”) [iekļaut CB nosaukumu]: i) saskaņā ar 1. algoritmu aprēķina un pārbauda katra attiecīgā MM konta likviditātes pozīcijas, limitus un rezervētās summas; un ii) ja viena vai vairāku attiecīgo MM kontu likviditātes pozīcija ir negatīva, nodala atsevišķus maksājuma rīkojumus līdz brīdim, kad katra attiecīgā MM konta kopējā likviditātes pozīcija ir pozitīva. Pēc tam [iekļaut CB nosaukumu] un citas iesaistītās CB, ņemot vērā nosacījumu, ka pietiek līdzekļu, attiecīgo TARGET2 dalībnieku MM kontos vienlaikus izpilda visus atlikušos maksājumus (izņemot nodalītos maksājuma rīkojumus). Nodalot maksājuma rīkojumus, [iekļaut CB nosaukumu] sāk ar TARGET2 dalībnieka MM kontu ar vislielāko negatīvo kopējo likviditātes pozīciju un maksājuma rīkojumu, kas ir zemākās prioritātes rindas beigās. Šī izlases procedūra darbojas tikai īsu laiku, ko pēc savas izvēles nosaka [iekļaut CB nosaukumu]. c) Saskaņā ar 3. algoritmu (“daudzpusējais”) [iekļaut CB nosaukumu]: i) salīdzina TARGET2 dalībnieku MM kontu pārus, lai noteiktu, vai rindās esošos maksājuma rīkojumus var izpildīt, izmantojot šiem diviem TARGET2 dalībnieku MM kontiem pieejamo likviditāti un ievērojot to noteiktos limitus (sākot ar MM kontu pāri, kam ir vismazākā savstarpēji adresēto maksājuma rīkojumu starpība), un iesaistītās CB vienlaikus grāmato šos maksājumus abu TARGET2 dalībnieku MM kontos; un ii) ja i) daļā aprakstītā MM kontu pāra likviditāte nav pietiekama, lai nodrošinātu līdzekļus divpusējai likviditātei, nodala atsevišķus maksājuma rīkojumus līdz brīdim, kad likviditātes pietiek. Pēc tam iesaistītās CB abu TARGET2 dalībnieku MM kontos vienlaikus izpilda atlikušos maksājumus, izņemot nodalītos maksājuma rīkojumus. Pēc i) un ii) daļā norādīto pārbaužu veikšanas [iekļaut CB nosaukumu] pārbauda daudzpusējo norēķinu pozīcijas (starp dalībnieka MM kontu un citu TARGET2 dalībnieku MM kontiem, saistībā ar kuriem noteikts daudzpusējs limits). Šajā nolūkā mutatis mutandis piemēro i) un ii) daļā aprakstīto procedūru. d) Saskaņā ar 4. algoritmu (“daļējais algoritms un papildsistēmu norēķini”) [iekļaut CB nosaukumu] ievēro tādu pašu procedūru kā 2. algoritmā, bet nenodala maksājuma rīkojumus, kas saistīti ar papildsistēmas norēķiniem (kas norēķinās, veicot vienlaicīgus daudzpusējos norēķinus). e) Saskaņā ar 5. algoritmu (“papildsistēmas norēķini, izmantojot subkontus”) [iekļaut CB nosaukumu] ievēro tādu pašu procedūru kā 1. algoritmā, kas grozīta, nosakot, ka [iekļaut CB nosaukumu] uzsāk 5. algoritmu, izmantojot Papildsistēmas interfeisu, un pārbauda tikai to, vai pietiekami daudz līdzekļu pieejami dalībnieku subkontos. Turklāt netiek ņemti vērā limiti vai rezervētās summas. 5. algoritms darbojas arī nakts norēķinu laikā. 4) Maksājuma rīkojumi, kas ievades pozīcijā iekļauti pēc 1.–4. algoritma uzsākšanas, ievades pozīcijā var tomēr tikt izpildīti nekavējoties, ja attiecīgo TARGET2 dalībnieku MM kontu pozīcijas un limiti ir savietojami gan ar šo maksājuma rīkojumu izpildi, gan notiekošajā optimizācijas procedūrā esošo maksājuma rīkojumu izpildi. Tomēr abi algoritmi nevar tikt izpildīti vienlaikus. 5) Dienas apstrādes laikā algoritmi darbojas secīgi. Tik ilgi, kamēr nav neizpildītu papildsistēmas vienlaicīgo daudzpusējo norēķinu, ir spēkā šāda secība: a) 1. algoritms, b) ja 1. algoritmam nav rezultāta – 2. algoritms, c) ja 2. algoritmam nav rezultāta – 3. algoritms, vai, ja 2. algoritms ir veiksmīgs – atkārto 1. algoritmu. Ja ir neizpildīti papildsistēmas vienlaicīgie daudzpusējie norēķini (“5. procedūra”) – darbojas 4. algoritms. 6) Algoritmu izpilde ir elastīga, nosakot iepriekš noteiktu laika nobīdi starp dažādu algoritmu piemērošanu, lai nodrošinātu to, ka divu algoritmu izpildi šķir minimāls laika posms. Algoritmu izpildes secību kontrolē automātiski. Jāparedz manuālas iejaukšanās iespēja. 7) Laikā, kad maksājuma rīkojums iekļauts algoritma darbībā, to nevar atsaukt vai mainīt tā atrašanās vietu rindā. Lūgumus mainīt atrašanās vietu rindā vai atsaukt maksājuma rīkojumu līdz algoritma izpildes pabeigšanai iekļauj rindā. Ja attiecīgais maksājuma rīkojums algoritma darbības laikā tiek izpildīts, lūgumus tam mainīt vietu rindā vai to atsaukt noraida. Ja maksājuma rīkojums netiek izpildīts, dalībnieka lūgumu ņem vērā nekavējoties. 8. IKM izmantošana 1) IKM var tikt izmantots informācijas saņemšanai un likviditātes pārvaldībai. SWIFT Drošā IP tīkls (SWIFT's Secure IP Network; SIPN) ir tehnisko komunikāciju tīkls informācijas apmaiņas un kontroles pasākumu veikšanai. 2) Izņemot uzglabātos maksājuma rīkojumus un statisko datu informāciju, IKM pieejami tikai tie dati, kas saistīti ar attiecīgo darbadienu. Informācija pieejama tikai angļu valodā. 3) Informācija tiek sniegta pēc pieprasījuma, kas nozīmē, ka katram dalībniekam jālūdz sniegt viņam informāciju. 4) Izmantojot IKM, pieejami šādi režīmi. a) “lietojumprogramma–lietojumprogrammai” režīms (application-to-application mode; A2A) A2A režīmā informācija un ziņojumi tiek nosūtīti starp MM un dalībnieka iekšējās lietošanas programmu. Tāpēc dalībniekam jānodrošina, ka tam ir piemērota programma XML ziņojumu (lūgumu un atbilžu) apmaiņai ar IKM, izmantojot standarta interfeisu. Sīkāk izstrādāti norādījumi ir IKM Lietotāja rokasgrāmatā un UDFS 4. grāmatā; b) “lietotājs–lietojumprogrammai” režīms (user-to-application mode; U2A). U2A režīms atļauj tiešu komunikāciju starp dalībnieku un IKM. Informācija tiek atspoguļota pārlūkprogrammā, kura darbojas datorā (SWIFT Alliance WebStation). U2A pieejai, izmantojot SWIFT Alliance WebStation, IT infrastruktūrai jāatbalsta sīkdatnes (cookies) un JavaScript. Sīkāk izstrādāti norādījumi ir IKM Lietotāja rokasgrāmatā. 5) Katram dalībniekam jābūt vismaz vienai SWIFT Alliance WebStation, lai, izmantojot U2A, piekļūtu IKM. 6) IKM piekļuves tiesības piešķir, izmantojot SWIFT Role Based Access Control. SWIFT Non Repudiation of Emission (NRE) pakalpojums, kuru var izmantot dalībnieki, XML ziņojuma saņēmējam ļauj pierādīt, ka ziņojums nav grozīts. 7) Ja dalībniekam ir tehniskās problēmas un tas nevar iesniegt maksājuma rīkojumus, dalībnieks, izmantojot IKM, var sagatavot dublējuma kopsummu un ārkārtas apstākļu maksājumus. [Iekļaut CB nosaukumu] šādu funkciju dara pieejamu pēc dalībnieka lūguma. 8) Dalībnieki IKM drīkst izmantot arī likviditātes pārvedumiem: a) [iekļaut, ja piemērojams] no to MM konta uz to kontu ārpus MM; b) starp MM kontu un dalībnieka subkontiem; un c) no MM konta uz papildsistēmas pārvaldīto atbilstošo kontu (mirror account). 9. UDFS un IKM Lietotāja rokasgrāmata Sīkāk izstrādāti norādījumi un piemēri, kas paska